ועדת ביטחון הפנים, כנסת 24, פרוטוקול מספר 115, 2022-06-27 09:50

מירב בן ארי: שלום לכולם, אני פותחת את דיון הוועדה לביטחון פנים, היום 27 ביוני 2022, כ"ח בסיון תשפ"ב, הנושא – הצעה לדיון מהיר בנושא "מעשי הרס ופשיעה במחוז הצפון" של חברי הכנסת: יעל רון בן משה, אופיר סופר, צבי האוזר, טטיאנה מזרסקי, יוסף שיין וינון אזולאי.

מירב בן ארי: ביקשתי להוסיף לדיון את כל תופעת דמי החסות והפרוטקשן באתרי הבנייה, כי מן הסתם הכול מאותו מקום.

מירב בן ארי: אומר כמה מילים ואז אתן ליעל לפתוח.

מירב בן ארי: קודם כול קיימנו כאן דיון מיוחד שהיה ב"יום הצפון", ביום הזה הובילה יעל ביחד עם עוד כמה חברי כנסת נוספים, ביניהם אופיר סופר, ענבר בזק, אופיר כץ, והרביעייה הזאת מובילה כאן את השדולה של הצפון.

מירב בן ארי: קיימנו דיון.

מירב בן ארי: לצערי הדיון היה קצר, ולא הספקנו באמת להתעמק, לכן טוב שהבאת את הדיון הזה גם עכשיו.

מירב בן ארי: לצערנו בגלל נסיבות קשות, אבל טוב שזה הגיע.

מירב בן ארי: ובנוסף, הוועדה ביקרה במחוז הצפון, שם פגשנו גם את מפקד היחידה המרכזית – הימ"ר – שנמצא כאן והוא ירחיב.

מירב בן ארי: וגם שם – חברי הכנסת שהיו – שמענו על תופעת הפרוטקשן.

מירב בן ארי: ביקשתי לצרף את הנושא של אתרי בנייה לאור העובדה שהייתי בכנס של התאחדות בוני הארץ לפני כעשרה ימים, והוזמנתי לכנס, וישבתי שם, ורוב הזמן רק הקשבתי לקבלנים.

מירב בן ארי: הבטחתי להם שכשנעסוק בפרוטקשן ודמי חסות, נביא גם אותם לדיון.

מירב בן ארי: לדעתי חשוב שגם אתם תשמעו את שגרת היום-יום.

מירב בן ארי: אני חייבת להגיד שני דברים שלצערי נבלמים בגלל הפיזור: א', המשרד לביטחון פנים, ואני מניחה שהם יתייחסו לזה גם כאן, מביא חוק של שירותי שמירה חדש.

מירב בן ארי: עד יום שישי בשש בערב, עוד התעסקנו עם בכלל אפשר יהיה להביא אותו לוועדת שרים.

מירב בן ארי: לצערי, לא הצלחנו אפילו להביא אותו לוועדת שרים.

מירב בן ארי: לא הצלחנו למרות שמנכ"ל המשרד עובד על זה חצי שנה, ענייני משרד משפטים, כמה שגדעון סער גם ניסה לעזור, לא הצלחנו.

מירב בן ארי: ממש ביום שישי בשש בערב, הייתי בשיחות עם המשרד כדי כן להביא את החוק לפחות לקריאה ראשונה, לשמור על דין רציפות ולא הצלחנו.

מירב בן ארי: אבל מה שבטוח שלממשלה הבאה, הנושא הזה חייב להיות בראש סדר העדיפויות כדי שהחוק שקיים היום יהיה רלוונטי לתופעת דמי החסות, כי הוא כרגע לא.

מירב בן ארי: הדבר השני, הבאתי חוק שעבר בקריאה טרומית ביום רביעי.

מירב בן ארי: שוב, לצערי, אנחנו מוגבלים מבחינת עשייה פרלמנטרית, אבל המטרה היא גם להחמיר את הענישה, ולהעביר את הנושא הזה לנושא של הלבנת הון.

מירב בן ארי: אני מניחה שחברי הכנסת ידברו, אני אדבר מעט.

מירב בן ארי: בבקשה, יעל.

מירב בן ארי: הבמה שלך.

מירב בן ארי: ויתר חברי הכנסת לפי סדר ההצעה.

יעל רון בן משה: תודה רבה, גברתי היושבת-ראש, תודה לחברי הכנסת השותפים ולכל האורחים מהצפון ומהארגונים השונים.

יעל רון בן משה: כמו שציינת, קיימת פה כבר דיון שאת מיד הרמת במסגרת יום הגליל שעסק בנושא הפשיעה בצפון באופן כללי.

יעל רון בן משה: ולכבודו גם הממ"מ הכינו עבודת חקר ששמה נתונים אל מול עיננו, על כמות הפשיעה, על כמות כתבי האישום שמוגשים במחוז, על כמות הדיווחים למוקדי 100.

יעל רון בן משה: וכל הנתונים היו מובהקים מאוד ומצביעים על זה שיש בעיה עם זה שיש פשיעה הולכת וגוברת או בנותנים גבוהים ביחס למחוזות אחרים, ואכיפה פחותה ביחס למחוזות אחרים.

יעל רון בן משה: ולא חלף חודש ונקלענו לרצף של אירועים שמבחינתי, השיא שלהם היה בליל 11 ביוני, ליל שבת, בצפת, עם הצתת 18 אוטובוסים.

יעל רון בן משה: זה לא אירוע בודד, זה רצף של אירועים.

יעל רון בן משה: שבועיים קודם לכן נשרפו אוטובוסים בקריית שמונה.

יעל רון בן משה: בין לבין, היו גם הצתות נוספות, גם איומים, גם מקרי ירי.

יעל רון בן משה: אפשר לחבר לזה גם מקרים לירי שנחשבים כסכסוך בתוך המשפחה או פלילי על רקע אחר.

יעל רון בן משה: אנחנו בסוף מוצאים את הדברים קשורים אלו באלו ומתחברים כולם לנושא של חוסר משילות.

יעל רון בן משה: ממש כך.

יעל רון בן משה: אני בטוחה שאת בתפקידך, יחד עם הגורמים המקצועיים ועם השר לביטחון פנים, לו הייתה ניתנת לכם תקופה נוספת, הייתם בתוך מספר שבועות או חודשים מביאים כלים נוספים לגורמים המוסמכים.

יעל רון בן משה: לצערי, המשמעות של יציאה לבחירות זה שוב שהקלפים נטרפים.

יעל רון בן משה: חשוב מאוד שכולנו ואזרחי המדינה נפנים את הדבר הזה.

יעל רון בן משה: זאת המשמעות של יציאה לבחירות, שחקיקה שיש עלייה הסכמה, שלכולם ברור שצריך להיעשות – נעצרת, ואז יש פחות כלים לשפר נושאים שחשובים לכולנו.

יעל רון בן משה: ברשותך, אשמח להוסיף לנושא של אתרי בנייה גם את הנושא של פרוטקשן באתרי פסולת וכלי ציוד מכני הנדסי – צמ"ה – של רשויות מקומיות.

יעל רון בן משה: כמי שהייתה מנכ"לית בשלטון המקומי בצפון, אני מכירה את הנושא היטב על בשרי.

יעל רון בן משה: מדובר מטרקטורים שונים ועד משאיות פסולת של הרשות המקומית שצריך לשמור עליהם באופן קבוע.

יעל רון בן משה: אני חושבת שזה מתחבר באופן ישיר לאותו נושא.

יעל רון בן משה: אתרי פסולת שציינתי קודם – אנחנו יודעים להגיד את השמות, אני בטוחה שאנשי הצפון מכירים את האתרים המאוימים יותר.

יעל רון בן משה: את האתרים שכבר בוצע בהם נזק, גם בשנה האחרונה.

יעל רון בן משה: חלק גם פורסם בתקשורת.

יעל רון בן משה: באחד המקרים היו מעצרים, אם אני לא טועה באתר הפסולת באבליים, על הנושא הזה של פרוטקשן, אני לא יודעת מה נגמר עם זה.

מירב בן ארי: יש כאן את מפקד הימ"ר, הוא הבכיר בתחום, הוא יתייחס.

יעל רון בן משה: כן.

יעל רון בן משה: אבל אני חושבת שהנושא של אתרי בנייה מאוד משמעותי, אבל הוא לא ייחודי לעומת אתרים אחרים, לא של כלי צמ"ה של רשויות מקומיות, לא של כלים של קבלנים אחרים, לדוגמה, מתחום הפסולת.

יעל רון בן משה: אני מודה לך, ואני מקווה שנוכל לצאת מפה עם איזשהן בשורות.

יעל רון בן משה: כן הייתי רוצה לשמוע מאנשי המקצוע, מה הם הדברים שבוצעו מאז שאת בתפקידך ודוחפת את הדברים, ביחד עם חברי הכנסת הנוספים, וכן מהם הדברים שחסרים.

יעל רון בן משה: הרבה פעמים שמענו שתקציב זה הדבר שחסר.

יעל רון בן משה: אני חושבת שבתקופה האחרונה, אנחנו שומעים שהבעיה היא פחות תקציבית, הבעיה היא יותר של סמכויות.

יעל רון בן משה: זה משהו שיכול להיות שאנחנו כן יכולים לקדם, אולי אפילו בממשלת מעבר.

מירב בן ארי: רק אודיע לחברי הכנסת שבשעה 11:30 יש כאן דיון על המלחמה בפשיעה בחברה הערבית, חלק מזה זה הפרוטקשן.

מירב בן ארי: בדיון יהיה גם השר, עמר בר לב, וגם סגן השר סגלוביץ'.

מירב בן ארי: מי שיש לו עוד שאלות, מוזמן להגיע גם לדיון הבא.

מירב בן ארי: לפי הסדר של המציעים, צבי האוזר, ולאחר מכן טניה.

צבי האוזר: תודה רבה.

צבי האוזר: תראו, אנחנו ממוקדים באירועים קשים מאוד, אבל אנחנו בתוואי ראייה טקטי בלבד.

צבי האוזר: אני רוצה להתרומם 40,000 רגל ולנסות ולצייר את התמונה הגדולה, ולנסות ולהרים דגל אדום בוהק באשר לסיפור הגדול שהוא סיפור לא של כאן ועכשיו, אלא של רצף דברים והסתכלות צופה פני עתיד בראיה של השנים הבאות.

צבי האוזר: אנחנו בהוויה בגליל בהקשר פשיעה שמתכתבת עם אירועים "קולומביאניים".

צבי האוזר: במתכונת שבחברה הישראלית, מי שיש לו זמן ומחובר למערכות טלוויזיה רב ערוצי, מכיר את הסדרה נרקוס או את סדרות נרקוס למיניהן, אנחנו מתכתבים עם מציאות שכזו.

צבי האוזר: כשאתם רואים את הפרקים המוקדמים של נרקוס, אתם משנים משפה ספרדית לעברית, אנחנו בפרקים הראשונים בעונה הראשונה של נרקוס.

מירב בן ארי: אני תוהה אם תיאמת את זה אתי, כי כשהיינו בסיור במחוז הצפון, שאלתי את מפקד המחוז אם הוא צפה בסדרה נרקוס.

צבי האוזר: גברתי היושב-ראש, לא הייתי בסיור ולא דיברתי איתך, אבל הדיון הזה – אגב, נרקוס זאת סדרה מאוד יפה, אני ממליץ עליה, כי היא לוקחת קטעים דוקומנטריים ומחברת – יכול להיות שיופיע בסדרה שתהיה בעוד עשר שנים, כשיגידו, ישבו פה החבר'ה ודיברו על 28 אוטובוסים שהציתו וכולי.

צבי האוזר: אלה הם תנאי כאוס עם מרכיב בקונטקסט הישראלי שאין בנרקוס, והוא עוד יותר מסוכן.

צבי האוזר: זה אותו פוטנציאל ואני קורא לזה רק פוטנציאל – אבל אנחנו, אשרי הדואג תמיד – של חיבור של רקמה עבריינית יחד עם מגמות בדלניות לאומניות, שחיות מתחת לפני השטח.

צבי האוזר: ובהקשר הזה אומר דברים קשים, ואני רוצה מראש ולהזהיר, לא מדובר באוכלוסייה הערבית ככלל או כולה, אוכלוסייה נאמנה, מסודרת, נאנקת אחרי - - -

מירב בן ארי: סובלת.

צבי האוזר: סובלת ונאנקת בפשע, אבל בתוך המערכת הזאת, ואסור לעצום עיניים, יש מרכיבים לאומניים קיצוניים שהכאוס העברייני משרת את עניינם אחד לאחד.

צבי האוזר: אנחנו צריכים להבין ולא לעצום עיניים.

צבי האוזר: אנחנו באירוע דמוגרפי מורכב מאוד בגליל.

צבי האוזר: ואני שם את זה בפוקוס כבר בלא מעט דיונים.

צבי האוזר: בחנתי את הקווים, לקחת שתי קווי מפות, את קווי מפת החלוקה של 1947, ואת קווי הפסקת האש של 1949.

צבי האוזר: וכל האזור בגליל שמדינת ישראל, תום מלחמת העצמאות נכנסה אליו, היו באזורים האלה, אני שם את הגליל המערבי רגע בצד, 25% אוכלוסייה יהודית, 75% אוכלוסייה לא יהודית, מתוך הבנה ואסטרטגיה לאומית להגדיל את הנוכחות הזאת, על שטח, להזכירכם, עד שנת 1967 היה שנוי במחלוקת, עד שנת 1967, אירועי מלחמת ששת הימים.

צבי האוזר: אנחנו קמים ב-2022, ואנחנו 15% שם.

צבי האוזר: ישראל לא מממשת את אותה אסטרטגיה לאומית המחויבת מציאות, אגב, שהייתה לאורך שנים, ובשנים האחרונות מוזנחת – זה לא קשור לדיוננו אבל כן קשור.

צבי האוזר: כי מה שמוביל את המדיניות הלאומית הישראלית זה שיקולים של הגנת סביבה, ירוקים, צפיפות וכל מיני דברים אחרים.

צבי האוזר: והדרך לגיהינום רצופה כוונות טובות בהקשר הזה, כי אנחנו יוצרים תנאים – אני רק אומר תנאים, אני לא אומר שזה שם – לפוטנציאל עתידי לדרישות בדלניות בגליל שמשלבות שני דברים.

צבי האוזר: הדבק הראשון, הראיה שאין משילות בגליל.

צבי האוזר: ישראל לא הלכה למעשה מנהלת את האזור, אלא מנהלים את האזור כנופיות.

צבי האוזר: והשני, היא לא תובעת בעלות על השטח, גם בראייה אופרטיבית של נוכחות, בניגוד לחזון האבות בתפיסות הבן גוריוניסטיות של מה צריך לעשות בגליל.

צבי האוזר: יש מדינות דמוקרטיות שמתמודדות עם הסיטואציות האלה.

צבי האוזר: תראו מה קורה בקטלוניה, תראו מה קורה במדינות אחרות.

צבי האוזר: אנחנו בכיוון הזה, עקב בצד אגודל, אנחנו בפרקים הראשונים גם של הסדרה הזאת.

צבי האוזר: תקראו או תראו מה קורה עכשיו בדונבאס – הכתובת על הקיר.

צבי האוזר: מה קורה היום במלחמה באוקראינה?

צבי האוזר: רוסיה נכנסת לחבלים בדלניים שיש באותם חבלים לכאורה ריבונות אוקראינית, ויש שם רוב מוחלט של דוברי רוסית, של רוסים.

צבי האוזר: ותתקן אותי חברתי כאן, ואנחנו בסיפור הזה הולכים עקב בצד אגודל לאירוע של גיהינום.

צבי האוזר: ואני מסיים במשפט אחרון: החזרת המשילות לשטח היא תנאי הכרחי, אגב היא התנאי הכי קל, האירוע הכי קל, אל מול האתגרים של האזור הזה.

צבי האוזר: ואנחנו חייבים מידית לעשות דברים כי אנחנו נאבד את הצפון.

צבי האוזר: תודה רבה.

מירב בן ארי: תודה רבה.

מירב בן ארי: חברת הכנסת טטיאנה מזרסקי, ולאחר מכן, חבר הכנסת יוסי שיין.

טטיאנה (טניה) מזרסקי: תודה גברתי היושבת-ראש, אני מסכימה עם כל מילה של חבר הכנסת צבי האוזר.

טטיאנה (טניה) מזרסקי: ב-2010 נחשפתי לסקר של פרופ' ארנון סופר, הסוקר הדמוגרפי, שאמר שאנחנו הולכים לאבד את הגליל, שאנחנו הולכים להיות מיעוט משמעותי.

טטיאנה (טניה) מזרסקי: מאז המדינה לא עשתה כלום לטובת שינוי במצב הדמוגרפי.

טטיאנה (טניה) מזרסקי: היות ואני חייבת לעזוב עוד מעט לוועדה אחרת, עברתי כבר על המצגת שהמשטרה הולכת להציג כאן בדיון.

טטיאנה (טניה) מזרסקי: קודם כול מאוד משמח שיש שיפור ויש עלייה בפתיחת תיקים בגין עבירות, גם עבירות ירי, גם עבירות סחיטה כדי לתת דמי חסות.

טטיאנה (טניה) מזרסקי: כחברה בשדולה למען הגליל, כתושבת הצפון, תושבת הגליל, וחיה את המציאות, אני שומעת את הירי מעבר לכביש, ולהגיד לכם שהתרגלתי – לא התרגלתי, אי אפשר להתרגל כששומעים ירי.

טטיאנה (טניה) מזרסקי: אף פעם אני לא יודעת אם זה ירי בכפר בגלל שהם חוגגים או שזה ירי בין חמולות.

טטיאנה (טניה) מזרסקי: הכדורים נופלים ומגיעים גם לשכונות שלנו בכרמיאל, ואגיד לך משהו – זה נורא.

טטיאנה (טניה) מזרסקי: היו גם מקרים של אנשים שנפצעו.

טטיאנה (טניה) מזרסקי: אי אפשר להתרגל למציאות הזאת.

טטיאנה (טניה) מזרסקי: המאורעות האחרונים של הצתת אוטובוסים בצפת, בקרית שמונה – אנחנו לא יכולים להסכים עם מציאות כזאת.

טטיאנה (טניה) מזרסקי: אתם הזכרתם פה את הסדרה הקולומביאנית, אותי זה מחזיר לשנות ה-90 ברוסיה, בדיוק בשנים שעזבתי וברחתי משם והגעתי לישראל.

טטיאנה (טניה) מזרסקי: אני זוכרת שבעיר שלי, בשכונה שגרתי, בן אדם הוציא את הילדה שלו מגן ילדים, החזיק אותה ביד, ופשוט נורה, נורה ברחוב בגלל שלא שילם דמי חסות לאיזושהי כנופיה.

טטיאנה (טניה) מזרסקי: זה נורא.

טטיאנה (טניה) מזרסקי: זאת מציאות שאם אנחנו נסכים לה, אם לא נעשה עם זה משהו, זה לא יעצור ולא יישאר רק בשטח החקלאי, וזה לא יעצור רק באתרי הבנייה.

טטיאנה (טניה) מזרסקי: אתם יודעים שכבר פורסם המחירון, קיים מחירון דמי חסות לאתרי בנייה.

טטיאנה (טניה) מזרסקי: זה בדיוק מה שהזכרת כשהייתי בכנס הקבלנים.

טטיאנה (טניה) מזרסקי: אנחנו צריכים להתחיל להתייחס לאנשים האלה שסוחטים כאל מחבלים.

טטיאנה (טניה) מזרסקי: הם מחבלים לכל דבר.

טטיאנה (טניה) מזרסקי: זה טרור.

טטיאנה (טניה) מזרסקי: ואם אנחנו לא נחמיר את הענישה, ולא נשנה את הגישה, ולא נחשוף את המקרים האלה, ולא נחשוף את הפרטים, מה הסנקציות עבור כל עבירה – זה לא יעצור אותם, שום דבר לא יכול לעצור אותם.

טטיאנה (טניה) מזרסקי: זה פשוט חוצפה.

טטיאנה (טניה) מזרסקי: הם רואים שאין להם ענישה, ולא קורה להם שום דבר, אז הם ממשיכים לפעול.

טטיאנה (טניה) מזרסקי: אנחנו חייבים לפעול בשיתוף פעולה – כוחות הביטחון, שאפו לסגן לביטחון פנים, יואב סגלוביץ', נשמח לשמוע אותו.

טטיאנה (טניה) מזרסקי: תודה לחברתי, יושבת-ראש ועדת ביטחון פנים, מירב בן ארי, עם הניסיון שלך והרצון, והנמרצות, אני מאחלת הרבה הצלחה.

טטיאנה (טניה) מזרסקי: ובהצלחה לכוחות הביטחון שלנו.

טטיאנה (טניה) מזרסקי: אנחנו מחכים לשינויים.

טטיאנה (טניה) מזרסקי: תודה.

מירב בן ארי: תודה, טניה.

מירב בן ארי: חבר הכנסת, יוסי שיין, בבקשה.

מירב בן ארי: ולאחר מכן, חבר הכנסת, ינון אזולאי.

יוסף טייב: טוב, הרבה מילים נאמרו על כל הנושא של האלימות הפושה בחברה הישראלית, מהצפון ועד הדרום.

יוסף טייב: לפני כשנה בדיוק, עם הקמתה של הממשלה הנוכחית, נסעתי לצפון עם שר האוצר, מר אביגדור ליברמן, להתחיל לבדוק את הנושאים האלה.

יוסף טייב: והגענו לשלומי, באותו לילה מר ונמהר, אם אתם זוכרים, שנער בן 17 נרצח בשלומי, כתוצאה מקטטה על חברה, אני לא יודע אפילו על מה.

יוסף טייב: אני זוכר שרק הגעתי בבוקר, שעות סופרות אחרי הרצח.

יוסף טייב: הייתי מזועזע.

יוסף טייב: נכנסתי שם לשתות קפה ומיד הלכנו להיפגש עם ראשי המקום.

יוסף טייב: אנחנו באנו בהקשר של בניית החומה החדשה, שאנחנו בונים אותה, ואנחנו שמחים מכל הנושא של גדר ההפרדה שהשקענו בה 5 מיליארד.

יוסף טייב: והדבר הראשון שאמר שם סגן ראש המועצה – זה היה אולי חודשיים לאחר שנכנסנו – היה: חברים, הדבר המרכזי כאן – מעבר לגדר שנבנית – היא האלימות הגואה והפשיעה, הקרימינליות בנושא דמי החסות.

יוסף טייב: אני מנסה לקדם את כל הנושא של ענישה בחקיקה של דמי חסות.

יוסף טייב: נכנסתי לעובי הקורה בנושא הגליל.

יוסף טייב: יש לי עבר בגליל, הייתי נשיא מכללת הגליל המערבי, תמיד עניין אותי הנושא הזה, מה שקורה שם, מאותם טעמים שהזכיר מקודם ידידי, צביקה האוזר, אבל לא רק מאותם טעמים.

יוסף טייב: ברור לחלוטין שהמון עבודה צריכה להיעשות פה.

יוסף טייב: ישנם מספר נושאים שכפי שאמרת, חברת הכנסת בן ארי, קשורים לכל נושא הבנייה.

יוסף טייב: אין כמעט אתר בנייה שלא מנסים להשתלט עליו גורמים עבריינים.

יוסף טייב: זה דבר שבולט כמעט בכל שיחה.

יוסף טייב: מבני ציבור נלקחים עליהם דמי חסות.

יוסף טייב: יש בעיה נוספת – ואני לא רוצה פה להרחיב – ויש הרבה אנשים שמדברים ושוחחו איתי במקום, על נושא הצ'קים החוזרים.

יוסף טייב: נושא הצ'קים החוזרים הפך למגפה אדירה, כי גביית הצ'קים החוזרים זה המנגנונים הכי גדולים של העבריינות המאורגנת.

יוסף טייב: בשיחות שאני מנהל שם גם בתוך הישובים הערביים ולא נזכיר שמות, מי שיודע יודע, אנשים מספרים על מערכת משומנת של דמי חסות.

יוסף טייב: קיבלת צ'ק, לא חושב על איזה סכום, נניח 100 שקל, מכרת אותו ב-70 שקל, למחרת הוא נגבה ב-120 שקל, עם אקדח לרקה.

יוסף טייב: וזה מה שאמרנו מקודם, קולומביה או לא חשוב איך – זה המצב.

יוסף טייב: זה המצב.

יוסף טייב: הרבה עבודה נעשתה, הרבה עבודה, וזה לא נאמר כדי לשבח את העושים במלאכה.

יוסף טייב: אבל פה חייבת להיות התגייסות לאומית אקוטית לתוך הדבר הזה בנוסף למה שעשינו כבר.

יוסף טייב: ואני אומר לכל החברים כאן ולכל מי שהממשלה הזאת, אם תסיים את דרכה, אם זה הממשלה הבא, לא חשוב איזה ממשלות ישראל – הנושא הזה הוא נושא קרדינלי.

יוסף טייב: הוא נושא שמשלב גורמים עבריינים לעיתים שמתערבבים בכל השיח הלאומי.

יוסף טייב: זה לפעמים גם חלק מתוך ניסיון, מראית עין מסוימת שקשורה גם לפוליטיקה בגליל.

יוסף טייב: אני מבקש לקדם את הצעת החוק להתמודדות עם תופעת נטילת דמי החסות שהעליתי.

יוסף טייב: אני לא יודע מה יקרה פה בכנסת הזאת, אבל זה חשוב מאוד.

יוסף טייב: דבר נוסף, לא להפסיק להדהד ולא להפסיק לצלצל בפעמונים האלה.

יוסף טייב: בכל מצב ובכל דרמה, תוך כדי הבנה שהדיון והטיפול העמוק בדברים האלה, רק הם יבטיחו שאנחנו ננהל פה מדינה נורמלית.

יוסף טייב: אחרת, באמת, אנחנו נלך לעברי פי פחת, כפי שהתקדמנו במקומות אחרים.

יוסף טייב: ואת זאת אני אומר שוב למרות – ואני מקווה שימשיכו – השיפורים שראינו בשטח.

יוסף טייב: תודה רבה לך.

מירב בן ארי: תודה רבה, יוסי.

מירב בן ארי: חבר הכנסת, ינון אזולאי.

מירב בן ארי: לאחר מכן, חבר הכנסת שיקלי.

ינון אזולאי: תודה רבה לך גברתי היושבת-ראש.

ינון אזולאי: אני כבר מתנצל מראש שאצטרך ללכת לוועדה נוספת.

ינון אזולאי: רציתי להיות פה בכל הדיון, לצערי זה לא מסתדר.

ינון אזולאי: בכל אופן, אני מצטרף לדברים שנאמרו פה, אני חושב שכולם מרגישים, חשים, ומבינים טוב.

ינון אזולאי: הפרוטקשן הוא פשע מאורגן.

ינון אזולאי: צריך לשים דגש שזה לא רק בצפון.

ינון אזולאי: זה בצפון, זה בדרום, זה אפילו במרכז, זה אפילו בתוך הערים, בדמות של חברות שמירה למיניהן.

ינון אזולאי: ועל הכול הם יכולים להביא חשבונית.

ינון אזולאי: תלכו לאופקים באזור התעשייה החדש שנפתח, הם באים לבעלי עסקים ואומרים: אם לא תיקח אותי כשמירה, אז אדאג שתיקח אותי בצורה אחרת.

ינון אזולאי: ושרפו מקומות, ועשו דברים.

ינון אזולאי: ועד שהוא השתכנע שהוא צריך לקחת אותם – זה מה שהוא עושה.

ינון אזולאי: ואז אתה לא צריך מצלמות, אתה לא צריך כלום.

ינון אזולאי: אתה צריך רק לשלם את זה ולקבל חשבונית, הכול מסודר, הכול בסדר.

ינון אזולאי: אמר צביקה שאנחנו עלולים לאבד את הצפון.

ינון אזולאי: צביקה, אנחנו איבדנו את הצפון.

ינון אזולאי: צריך רק להחזיר אותו אלינו.

ינון אזולאי: איבדנו את הדרום, צריך להחזיר את הדרום אלינו.

ינון אזולאי: והפשע המאורגן הזה, חודר גם לישובים היהודים, הערים.

ינון אזולאי: לוקח איתם גם יהודים, גם ערבים.

ינון אזולאי: הוא לוקח את כולם למקום הזה.

ינון אזולאי: הם לוקחים את הפשע המאורגן הזה, ואנחנו בסופו של דבר, בתוך החברה שלנו.

ינון אזולאי: אנחנו רואים את הפשע הזה, שבאים לחנויות קטנות, זו יכולה להיות פיצוציה, וזה יכול להיות אוטובוס.

ינון אזולאי: עכשיו הרמנו את זה בגלל 18 האוטובוסים, זה דבר שזעזע את כולנו.

ינון אזולאי: 18 אוטובוסים שנשרפו בצפת.

ינון אזולאי: אבל לפני כן נשרפו שבעה אוטובוסים.

ינון אזולאי: ומה קורה עם הקבלנים שמתמודדים יום יום עם שריפת הכלים הכבדים שלהם?

ינון אזולאי: עשרות מיליונים הם מבזבזים על זה, עשרות מיליונים.

ינון אזולאי: כמה בנפש משלמים על זה, ואנחנו לא שומעים על זה?

ינון אזולאי: כמה משפחות נהרסות בגלל שכבר אין להם כסף לשלם?

ינון אזולאי: אנחנו מסכלים על זה כעל אוטובוסים בנקודה מסוימת בצפון, במקום מסוים, אבל לא – זה בצפון, זה בדרום, זה בכל מקום פוגע.

ינון אזולאי: זה פוגע בסוף בנפש.

ינון אזולאי: זה פוגע בסוף במשפחות.

ינון אזולאי: ודיבר חברי חבר הכנסת שיין, על הצ'קים החוזרים.

ינון אזולאי: הצ'קים החוזרים האלה הם באמת המקור לכל הפשע הזה.

ינון אזולאי: כמה אנשים התמוטטו בגלל זה – זה השוק האפור.

ינון אזולאי: הוא נקלע למועקה ואז לוקחים ממנו את הכסף הזה.

ינון אזולאי: הוא ירצה או לא ירצה, הוא ישלם על זה ואם לא אז הוא בחיים ישלם על זה.

ינון אזולאי: וזה דבר שאני מסכים אתכם.

ינון אזולאי: כולנו צריכים ביחד, לא משנה איזו ממשלה, להילחם ולעשות הכול על מנת למגר את הפשיעה הזאת.

ינון אזולאי: אם אנחנו לא נמגר את זה, יפלו בה גם טובים אחרים, כי הם לא יכולים להתמודד עם זה, אין להם את הכוחות להתמודד עם זה, לא כוחות כספיים ולא כוחות נפשיים.

ינון אזולאי: זה כבר דקה אחרי, אבל עדיף דקה אחרי מאשר שעה אחרי.

מירב בן ארי: תודה רבה ינון.

מירב בן ארי: שיקלי, אתה רוצה להתייחס עכשיו?

עמיחי שיקלי: אחרי זה.

מירב בן ארי: אוקיי.

מירב בן ארי: אני נותנת את זכות הדיבור לכמה נציגי ציבור ולאחר מכן למשטרה.

מירב בן ארי: נתחיל עם מי שביקש, קודם כול נתחיל עם דוד יהלומי.

מירב בן ארי: בבקשה, דוד.

דוד יהלומי: שלום, שמי דוד יהלומי, יושב-ראש מטה תשתיות ובנייה חוזית בהתאחדות הקבלנים.

דוד יהלומי: גברתי היושבת-ראש, חברי הכנסת, נאמרו פה דברים קשים מאוד, ואני רוצה להצטרף אליהם ולעשות זום אין לנושא של החברות הקבלניות ומה החברות הקבלניות חוות באירוע הזה.

דוד יהלומי: כל מי שראה נשיונל ג'יאוגרפיק וראה את תופעת הקרחונים, רואה קרחונים עצומים.

דוד יהלומי: העניין הוא שמה שרואים מעל פני הים זה רק 5%.

דוד יהלומי: הקרחונים – 95% הם מתחת לפני הים.

דוד יהלומי: וזה מה שקורה.

דוד יהלומי: נאמר פה על אותם 18 אוטובוסים שנשרפו.

דוד יהלומי: אני מקבל כל יום, כל יום אנחנו מקבלים אירועים קשים של שריפת משאיות, של ציוד, של תופעות כאלה ואחרות.

דוד יהלומי: מה שאנחנו רואים מעל פני השטח זה רק אותם 5%, אותו מיעוט.

דוד יהלומי: הרבה דברים, מה שנקרא, לא מגיעים לכדי שריפה, כי בסופו של דבר הם מצליחים בטרור של הפרוטקשן.

דוד יהלומי: ואגב, זה לא רק עניין של פרוטקשן, זה גם עניין של תופעה קשה מאוד שחודרת לנושא של המכרזים.

דוד יהלומי: וזה בצפון, וזה בדרום, וזה מתחיל להגיע למרכז.

דוד יהלומי: והדבר הזה – קשה לנו להשיג נתונים על הדבר הזה, על התופעה הזאת.

דוד יהלומי: כי כמו שאמרתי, הרוב זה מתחת לפני השטח.

דוד יהלומי: אבל התופעה הזאת, אני מאמין שהיא פוגעת ותמשיך לפגוע.

דוד יהלומי: זה ברמת הכלכלה הלאומית.

דוד יהלומי: זאת פגיעה קשה, פגיעה שפוגעת קשה מאוד בתחרות, פוגעת קשה מאוד בגריעת הקבלנים.

דוד יהלומי: הזכרת את הכנס השנתי של התאחדות הקבלנים.

דוד יהלומי: בכנס הציג מנכ"ל BDI נתון מזעזע שב-2019 נגרעו 640 חברות קבלניות בתחום התשתיות, פי שתיים משנת 2019.

מירב בן ארי: לא הבנתי.

דוד יהלומי: חברות מתייאשות.

דוד יהלומי: אני לא מדבר על - - -

מירב בן ארי: בגלל שהזמן קצר, יש לך עוד דקה וחצי.

מירב בן ארי: אני צריכה שתדבר יותר ברור למי שלא שולט בחומר כמוך.

מירב בן ארי: וגם כדי שתגיע לנושא, כי הזמן קצר.

דוד יהלומי: אוקיי, בדקה וחצי: יש גריעה משמעותית של קבלנים.

דוד יהלומי: חברות קבלניות מפסיקות לעבוד.

דוד יהלומי: הן נגרעות מהשוק.

דוד יהלומי: אגב, זה לא כולל את אותן חברות, עשרות רבות של חברות, שנמצאות היום בקשיים.

דוד יהלומי: יש לנו סיפור אחר שזה תופעת ההתייקרויות של התשומות וחומרי הגלם, שזה דבר אחר, אבל זה לא תורם כל הסיפור הזה של הפשיעה, זה רק מקשה.

דוד יהלומי: אנחנו נמצאים באירוע שלדעתנו מאיים על כל הענף.

דוד יהלומי: הוא יכול להביא – כמו שנאמר פה, אנחנו בפרקים הראשונים של נרקוס, זה יכול להביא בפרקים היותר מתקדמים, לקריסה של הענף כולו.

דוד יהלומי: אני רוצה לתת עוד נקודה למחשבה בעניין הזה – מה מדינת ישראל תעשה בשעת חירום?

דוד יהלומי: בשעת חירום המדינה מגייסת קבלנים וכלים למצב חירום.

דוד יהלומי: מה היא תעשה אם הענף הזה לא יהיה קיים או שהוא יהיה בפגיעה אנושה?

עמיחי שיקלי: יש לכם סטטיסטיקה?

דוד יהלומי: אין לנו.

עמיחי שיקלי: כמה חברות עזבו בגלל התופעה הזו?

מירב בן ארי: הנה, הוא אמר, לא רק בגלל התופעה.

דוד יהלומי: הסטטיסטיקה אומרת 600 בשנת 2022 או 2021.

דוד יהלומי: 640 חברות נגרעו מהשוק.

דוד יהלומי: יש עוד הרבה אחרים שהם בקשיים.

דוד יהלומי: להגיד שזה נובע מתופעה של פרוטקשן או לא – קשה לנו להגיד, אבל אנחנו מניחים שזה חלק מהעניין.

דוד יהלומי: אנחנו מדברים עם קבלנים, דור ההמשך בהרבה מאוד חברות לא נמצא שם.

דוד יהלומי: הוא לא נמצא שם כי האבות שהם כרגע בחברות האלה, הם לא רוצים שהילדים שלהם ימשיכו.

דוד יהלומי: הם מבינים ורואים מה הם חווים, ולכן אנחנו נמצא את עצמנו בתוך שנים ספורות בשוקת שבורה.

דוד יהלומי: אסיים ואומר, אלה דברים שנאמרו, אני חושב שיש פה הבנה.

דוד יהלומי: אנחנו צריכים פה חשיבה אסטרטגית.

דוד יהלומי: המשטרה עושה את עבודתה, אבל למשטרה יש את המשאבים שלה ואנחנו יודעים שהמשאבים הם מוגבלים.

דוד יהלומי: זה גם עניין של תקציב, וגם עניין של חשיבה אסטרטגית ברמה לאומית, שצריכה לבוא ולייצר פה איזושהי פלטפורמה שונה ממה שקיימת היום למלחמה בפשיעה הזאת.

מירב בן ארי: תודה רבה.

מירב בן ארי: שירי, גם מהתאחדות הקבלנים.

מירב בן ארי: ביקשת גם להתייחס.

שירי בכר מסאמי: כן.

שירי בכר מסאמי: אני רוצה לחדד את דברי דוד.

שירי בכר מסאמי: מה שצריך להבין לגבי הפרוטוקשן זה שזאת המחלה השקטה של ענף הבנייה, והוא במספר מישורים.

שירי בכר מסאמי: קודם כול הוא פוגע בעניין שזה התחיל.

שירי בכר מסאמי: זה פוגע בדמי החסות שמשמש כחברות שמירה לאותם קבלנים.

שירי בכר מסאמי: אבל זה התחיל משם.

שירי בכר מסאמי: המחלה השקטה הזאת מגיעה לכל נדבך ונדבך.

שירי בכר מסאמי: מה זה אומר כשאנחנו אומרים שזה תוקף מכרזים?

שירי בכר מסאמי: זה אומר שהיום ארגוני הפשע בעצם מגייסים קבלנים שהם חוקיים לכל דבר ועניין.

שירי בכר מסאמי: ואותם קבלנים, בין אם הם מאוימים או לא מאוימים, ניגשים למכרזים והם מחלקים, הם כבר קובעים מראש מה יהיה מחיר הזכייה, ועל מחיר הזכייה הזה הם מתחלקים.

שירי בכר מסאמי: זאת אומרת שאם המכרז עמד על 5 מיליון, אנחנו נדאג לך שהמכרז הזה יהיה 7 מיליון.

שירי בכר מסאמי: ונתחלק בפער, אתה תיקח מיליון אחד, אנחנו ניקח מיליון שני.

שירי בכר מסאמי: אתה תבצע ואנחנו גם נחליט לך עם איזה קבלנים לעבוד, איזה חומרי גלם לקנות, ואנחנו מדברים על פגיעה שמגיעה לחומרי הגלם, היות ואנחנו כבר ערים לפגיעות במחצבות.

שירי בכר מסאמי: אנחנו מדברים על פשיעה שמתחילה מחומרי הגלם, עד לשמירה באתר.

שירי בכר מסאמי: אנחנו לא מדברים כאן על עניין של דמי חסות, שזאת פגיעה בסוג של אוכלוסייה או מגיעה לכיוון אוכלוסייה.

שירי בכר מסאמי: רבותיי, בנושא הזה של פשיעה בצפון, בדרום ובמרכז, אנחנו מדברים שיהיה שלום, ערבים ויהודים עובדים יחדיו.

שירי בכר מסאמי: ארגון הפשע עובד בצורה מושתתת.

שירי בכר מסאמי: הכלים שנשרפים לא שייכים ללאום אחד או שניים, הם שייכים לכולנו.

שירי בכר מסאמי: והפגיעה הזאת היא פגיעה קשה מאוד בכל הענף.

שירי בכר מסאמי: אנחנו מדברים על פגיעה שמזמיני העבודה היום יודעים שיש ערים מסוימות, יודעים שיש קבלנים מסוימים, שאין להם את הכלים אפילו להתמודד מולם של לפסול אותם במכרז.

שירי בכר מסאמי: למה?

שירי בכר מסאמי: איך תפסלי?

שירי בכר מסאמי: על בסיס מה?

שירי בכר מסאמי: הקבלן הזה הוא חוקי.

שירי בכר מסאמי: על מה תפסול אותו כשאתה יודע שזה לא הקבלן, שזה ארגון פשע מסביב.

שירי בכר מסאמי: יש לנו שולחן עגול ביום חמישי הזה, הזמנו אליו את כל מזמיני העבודה הגדולים במשק, ואת לשכת ארגוני העצמאיים בישראל –לה"ב – ואת משרד המשפטים, על מנת לבדוק איך מטפלים בבעיה הזאת.

עמיחי שיקלי: אפשר לבוא?

שירי בכר מסאמי: בשמחה.

שירי בכר מסאמי: המטרה שלנו זה לבוא ולחשוב יצירתית ואחרת כיוון שאנחנו יודעים על אזורים שלמים שהיום הקבלנים נמנעים מהגשת מכרז.

שירי בכר מסאמי: אספר בדקה אחת על סיפור של קבלן שהגיע אלינו, שבא ומספר את הסיפור הבא: כבר לא עושים במשרד הבינוי והשיכון באזורים מסוימים סיורי קבלנים.

שירי בכר מסאמי: למה?

שירי בכר מסאמי: כי מה יודעים שסיור הקבלנים יביא – הוא יביא לארגון הפשע שיגיע ויעשה את הסיור.

שירי בכר מסאמי: יראה מי הקבלנים שמגיעים, ואחר כך אותם הקבלנים יקבלו איומים הביתה ויאותר הקבלן שיגיש את המכרז.

שירי בכר מסאמי: אז הם לא עושים יותר סיורי קבלנים.

שירי בכר מסאמי: אז הם רק מוכרים את המכרז.

שירי בכר מסאמי: אז אותו קבלו קנה את המכרז.

שירי בכר מסאמי: פרסם גורם פנימי, כי אנחנו יודעים שארגון הפשע הוא לא רק חיצוני, רבותיי, יש להם גם גורמים פנימיים.

שירי בכר מסאמי: ופרסם אותו גורם פנימי מי קנה את מסמכי המכרז.

שירי בכר מסאמי: אותו קבלן שקנה את מסמכי המכרז שנמנע מללכת לסיור הקבלן, אותו קבלן קיבל רימון הביתה ויריות.

שירי בכר מסאמי: זאת המשמעות של הדבר הזה.

שירי בכר מסאמי: זאת המשמעות של הפגיעה.

שירי בכר מסאמי: מדובר במחלה שקטה, שגם כשהקבלנים מתלוננים, מה שהם מקבלים, לצערי, היום וגם המשטרה מוגבלת, אבל צריך להבין שגם כשמתלוננים, הם מקבלים פתק לביטוח, הם לא מקבלים המשך.

מירב בן ארי: תודה רבה.

מירב בן ארי: אני רוצה לתת את זכות הדיבור למשרדי הממשלה.

מירב בן ארי: רועי מהמשרד לביטחון פנים –בט"פ – אתה רוצה להתייחס?

רועי הראל: בוקר טוב, רועי הראל, מהייעוץ המשפטי במשרד לביטחון הפנים.

רועי הראל: אדבר קצת על הניסיונות והצעדים שאנחנו מנסים לעשות כדי לסייע בטיפול בכל נושא הפשיעה בכלל, בדיון הבא זה יסקר בהרחבה, אתייחס לגבי דמי החסות.

מירב בן ארי: אל תיכנס לפשיעה בכלל, יש פה סגלוביץ', יש פה שר, אז תנסה להתייחס ספציפית לתופעה הזאת.

רועי הראל: חלק מהדברים הזכירה היושבת-ראש, חלק מהדברים החברים פה מכירים, גם חברת הכנסת וסרמן לנדה שהייתה בדיונים קודמים איתנו.

רועי הראל: המהלך המרכזי שהיושבת-ראש ציינה בהתחלה, הנושא של חברות השמירה – נושא שהמשרד שם עליו את המשאבים והמאמצים המקסימליים שיכולנו להקצות לנושא.

רות וסרמן לנדה: אגב, מה עם החקיקה הממשלתית שלכם לגבי הכפפת חברות השמירה למשרד הבט"פ?

רועי הראל: על זה אני מדבר.

מירב בן ארי: התייחסתי לזה קודם.

רות וסרמן לנדה: אנחנו מחכים שמונה חודשים לחקיקה.

רועי הראל: על זה אני מדבר עכשיו.

מירב בן ארי: התייחסתי לזה גם בדברי הפתיחה שלי.

מירב בן ארי: אגיד לך שעד יום שישי אחרי צוהריים - - -

רועי הראל: ניסינו להביא את זה לוועדת שרים לחקיקה.

רועי הראל: הצעת החוק הזאת - - -

מירב בן ארי: עלה למשרד המשפטים, לייעוץ וחקיקה, היו בעיות עם הנוסח, אבל שלא יהיה ספק, גדעון סער ניסה לדחוף כמה שיותר, אבל לצערי בגלל ענייני נוסח, לא הצלחנו להביא את זה לוועדת שרים.

רועי הראל: זאת הצעת חוק שהתחילה מתוך - - -

מירב בן ארי: אמרתי שאני לא מאמינה שזה יקרה עם הממשלה הזאת.

רועי הראל: למי שמכיר את הרקע, הצעת החוק הזאת התחילה מתוך מחשבה שניתן יהיה למחוק שני סעיפים בחוק חוקרים פרטיים ושירותי שמירה ולהעביר אותם.

רועי הראל: בשנת 2019 כשהתחלנו לעבוד על הנוסחים הראשונים, לזכותה של משטרת ישראל יאמר שהיא אמרה מראש שהיא לא רוצה לקחת, מה שנקרא, הסדר שהוא חלקי מאוד ולא נותן מענה כבר היום.

רועי הראל: דיברו פה אנשי התאחדות הקבלנים – אתרי הבנייה נכנסו לחוק החוקרים הפרטיים ושירותי שמירה בצו ב-2018; זה נתן מענה?

רועי הראל: זה לא נתן.

רועי הראל: לכן נעשה ניסיון לטפל בסוגיה מהשורש, חובת רישוי על כל סוגי השמירה והאבטחה.

רועי הראל: ואגב זה, הוכנסו הרבה תיקונים עקיפים, ולכן הצעת החוק הפרטית של היושבת-ראש גם הוצמדה להצעה ממשלתית, כמו גם הצעה - - -

צבי האוזר: ממתי עובדים על הצעת החוק הזאת?

רועי הראל: מרגע שהוקמה הממשלה - - -

רות וסרמן לנדה: ליתר דיוק – שמונה חודשים.

צבי האוזר: ממתי?

צבי האוזר: אמרת שהתחלת ב-2019.

רועי הראל: הטיוטה הראשונה התגבשה אצלנו במשרד ב-2019.

רועי הראל: ב-2020 התחלנו לעבוד על נוסח יותר רחב.

רועי הראל: ואנשים צריכים להבין, ככל שעובר הזמן - - -

צבי האוזר: זה גם כותרת לפרק ארבע בנרקוס.

צבי האוזר: אנחנו היום ב-2022, וב-2019...

רות וסרמן לנדה: זה מטורף, זה לא רק חקיקה פרטית.

צבי האוזר: זה ייעוץ חקיקה, בנוסח , והדרך לגיהינום רצופה כוונות טובות.

רות וסרמן לנדה: זה מתסכל.

רועי הראל: אזכיר במאמר מוסגר שבמרץ 2020, המשרד לביטחון פנים הצטווה להקצות – לא 100%, 150% ממשאביו לטיפול בקורונה.

רועי הראל: היו הרבה דברים חשובים שהמשרד ניסה לקדם והם נעצרו.

רועי הראל: אנחנו לא חוק דמוי כלי ירייה שהיה גמור חלק מהטיפול בפשיעה.

רועי הראל: כן, הטיפול בו נעצר, כי אנחנו התגייסנו כולם, יותר מ-100% מהמשאבים לנושא הזה.

רועי הראל: אני רוצה לדבר במבט פני עתיד.

רועי הראל: יש עבודה רצופה עם משרד המשפטים על החוק הזה.

רועי הראל: הוכנסו אליו תיקונים עקיפים לחוקי הלבנת ההון ולחוקי המאבק בפשיעה המאורגנת.

רועי הראל: ובאמת נעשה ניסיון מאומץ לקדם את הנושא הזה.

רועי הראל: אנחנו משתדלים לתת לזה את כל התשומות הנדרשות וגיוס משאבים כללי לקידום של זה.

רועי הראל: כמעט הגענו למטרה.

רות וסרמן לנדה: אני מכבדת את המשרד לביטחון פנים ואותך, ואני בכל זאת רוצה לשאול: מה גאנט הזמנים לביצוע של אותה חקיקה?

רות וסרמן לנדה: זאת לא הצעת החוק הפרטית היחידה.

רות וסרמן לנדה: אני מחכה עם הצעת חוק פרטית בדיוק בהקשר הזה: ספציפית הכפפת חברות השמירה הפיקטיביות למעקב ופיקוח של המשרד לביטחון פנים במקום משרד המשפטים.

רות וסרמן לנדה: הדבר הזה מחכה למעלה משמונה חודשים.

רות וסרמן לנדה: השאלה הקונקרטית היא – מתי אנשים במדינת ישראל יזכו למזור על ידי זה שתביאו את החקיקה הממשלתית?

מירב בן ארי: רות, זה כבר לא בידיים של רועי.

רועי הראל: אם מועד פיזור הכנסת היה תלוי בנו, אני מניח שהיו כמה חוקים שהיינו מעבירים.

רות וסרמן לנדה: אבל אנשי המקצוע לא קשורים לפיזור הכנסת.

רועי הראל: ולכן אנחנו עובדים בקצב מקצועי, לא בקצב הכנסת.

רות וסרמן לנדה: רגע, אנשי מקצוע לא קשורים לפוליטיקאים ולפיזור הכנסת.

רות וסרמן לנדה: ולכן אני לא מבינה את התשובה שלך.

רות וסרמן לנדה: אני שואלת מדם ליבי, שאלה מאוד נוקבת, ואני מתנצלת כי זו בדרך לא דרכי, דרכי יותר עדינה, אבל אני שואלת פה כי אני לא מבינה איך עוד לשאול את זה: מתי להערכתך אנשי המקצוע יסיימו את החקיקה?

רות וסרמן לנדה: מה זה קשור לפיזור הכנסת?

מירב בן ארי: לא, לא, אסביר.

רות וסרמן לנדה: זה קשור אולי לחקיקה הפרטית שלי או שלך, אבל לא שלהם.

רועי הראל: אני יכול להבטיח לך שאנחנו נמשיך לעבוד על הצעת החוק הזאת.

רות וסרמן לנדה: שתהיה מוכנה לפחות לממשלה הבאה, אבל שתהיה מוכנה.

רועי הראל: שוב, אני לא יודע להגיד לך את היום והשעה.

רועי הראל: הצעת החוק הזו היום פורסמה לציבור, הוכנסו בה הרבה מאוד הערות.

רות וסרמן לנדה: נכון, פורסם.

רועי הראל: הוכנסו בה גם הערות ושינויים – אגב הצעות החוק הפרטיות שקודמו, והממשלה הצמידה אותם להצעת החוק, אנחנו כל הזמן עובדים על הנושא הזה.

רועי הראל: אנשים שחושבים עכשיו על תיקוני הנוסח, זה לא עכשיו איזה פסיק קטן או סעיף קטן כזה או אחר – תיקוני הנוסח הם מהותיים ומשמעותיים ואנחנו עובדים עליהם באופן רציף.

רועי הראל: ברגעים אלה יושבת הרפרנטית אצלנו בלשכה יחד עם מחלקת הנוסח בייעוץ החקיקה בימי דיון רצופים, הלוואי שיכולתי להגיד לך – שבוע, שבועיים, חודש.

רועי הראל: אני די יכול להגיד לך שאנחנו מבחינתנו עושים את כל מה שנדרש - - -

עמיחי שיקלי: אירגוני הפשיעה רועדים מהדיווח שלך על הרפרנטית שברגעים אלה עובדת על השינוי.

רועי הראל: אני מאחל גם לאדון שיקלי שיום מן הימים הוא יהיה שר בממשלה ופקידיו יבואו לכאן להציג את המדיניות שהוא מקדם.

רות וסרמן לנדה: גם זה לא קשור, מה הקשר - - -

רועי הראל: שוב, אנחנו מדברים קצת בקווים מקבילים.

מירב בן ארי: סליחה, תקשיבו, זה שיח מיותר ואני עוצרת אותו עכשיו.

מירב בן ארי: המשרד עובד על החוק הזה כבר תקופה ארוכה; שלחו למשרד המשפטים; ייעוץ וחקיקה אמרו שיש בעיות בנוסח.

מירב בן ארי: אם הייתה ממשלה, עוד שבוע-שבועיים החוק הזה היה עולה בוועדת שרים.

מירב בן ארי: לא רלוונטי.

מירב בן ארי: הלאה.

מירב בן ארי: רועי, יש לך עוד משפט לומר?

מירב בן ארי: סכם ונעבור לעודד קם מהפרקליטות.

מירב בן ארי: זה כל כך מיותר, תביאו את החוק, לא משנה איזו ממשלה תהיה.

מירב בן ארי: אני מקווה ואני יודעת שאתה תהיה בייעוץ המשפטי.

מירב בן ארי: ייעוץ וחקיקה הולכים איתי פה מהכנסת העשרים.

מירב בן ארי: אני מניחה שגם הם יהיו.

מירב בן ארי: איפה וגנר?

מירב בן ארי: כמה שנים אנחנו ביחד?

מירב בן ארי: בבקשה, מ-2016.

מירב בן ארי: את ייעוץ וחקיקה משפטית, את מקבלת את החוק, ותביאו אותו.

מירב בן ארי: מה יש לי עכשיו לקושש?

מירב בן ארי: אין לי שר, בקרוב גם אין לי כנסת.

מירב בן ארי: בסדר?

מירב בן ארי: שחררתי את האירוע.

מירב בן ארי: עודד, בבקשה.

מירב בן ארי: לילך, את רוצה להתייחס למה שנאמר על ידי משרד המשפטים?

מירב בן ארי: כי אם כן – שבי.

מירב בן ארי: את כבר רגילה למקום.

מירב בן ארי: עודד, בבקשה.

עודד קם: שלום לכולם, אני עורך דין עודד קם, אני ראש הצוות הכלכלי בפרקליטות מחוז צפון.

עודד קם: אני תושב אותם 15% של מחוז צפון, אני גר במחוז צפון, אני גר בגליל.

עודד קם: אחרי עשר שנים בפרקליטות תל אביב, חזרתי הביתה ועברתי לגור בצפון, ושם נחשפתי לאותה מכה שאנחנו מדברים עליה היום.

עודד קם: למזלי הרב, נפל בחלקי הכבוד להיות ראש הצוות הכלכלי בפרקליטות של המחוז, מה שבעצם איפשר לי לקדם את הלחימה בתחום הזה.

עודד קם: אני יכול להגיד לכם שאני בהחלט הרגשתי שאני נמצא מול שוקת שבורה בהקשר הזה.

עודד קם: אחרי כמה שנים בתל אביב להגיע צפונה ולראות שהבית מתנהל בצורה כזו שבאמת קבלנים לא יכולים לעבוד בשטח.

עודד קם: וזה לא רק קבלנים, זה חקלאים שלא הזכרנו היום, מפעילי כלי צמ"ה, בעלי עסקים, זה מסעדות עד למועדוני אירועים, גני אירועים וכן הלאה.

עודד קם: אני מ-2016 בפרקליטות מחוז צפון, והתחילו להתנקז לאט -לאט, התחלתי לאט-לאט לקבל שולחני תיקים של אנשים שמספרים סיפור דומה פחות או יותר, על זה שבאזור שלהם יש חברת שמירה ששולטת.

עודד קם: מי שלא משלם לחברת השמירה ששולטת באזור שלהם, בדרך כלל יבלע להם בשלב כזה או אחר, יגרם איזשהו נזק לעסק שלהם.

עודד קם: הרבה פעמים אלה נזקים שהם לא גניבות, הם היזקים.

עודד קם: יש הבדל בין אם בן אדם בא לגנוב לך את הנכס או הרכוש היקר, לגנוב לך את הבאגר או לגנוב לך את הטרקטור, לבין אם בן אדם בא לשרוף לך את הטרקטור.

עודד קם: הרי ברור שאם בן אדם בא לגנוב לך את הטרקטור, אולי הוא פשוט רוצה טרקטור.

עודד קם: אבל אם בן אדם בא לשרוף לך את הטרקטור, הוא רוצה ממך משהו אחר.

עודד קם: ולאט-לאט אנחנו באמת מבינים שהמכה הזאת היא מכת מדינה של ממש, ולא רק באזור הצפון.

עודד קם: מה שהוביל אותי לכתוב מסמך, אני חושב שלפני שנתיים הוצאתי אותו לעורכת הדין ליאת בן ארי שהייתה ועדיין היא המשנה לפרקליט המדינה לעניינים כלכליים.

עודד קם: המסמך הזה הוא חוות דעת משפטית שלי שבעצם מסבירה את מה שאולי לא מובן מאליו - - -

עמיחי שיקלי: זה בלתי מסווג או מסווג?

עודד קם: זה בלתי מסווג.

עודד קם: זה עבר להערכתי גם אליך, גם אצלך יש עותק של המסמך הזה.

עודד קם: זה עותק של מסמך שאני יודע שמפקדת מחוז צפון – ממ"ז צפון – העבירו אותו הלאה, אחרי שקיבלנו אישורים בתוך הפרקליטות להוציא אותו.

עודד קם: זה גם מסמך שראיתי חלקים נכבדים ממנו רשומים בהצעות הסבר של חוקים שמקדמים כמה מחברי הכנסת שיושבים כאן.

עודד קם: דבר שגורם לי קודם כול להגיד לכם תודה רבה.

עודד קם: בהחלט לא טריוויאלי בעיני שעובד ציבור שנתקל מול שוקת שבורה כזו, מצליח להעביר את העמדה המשפטית שלו, ולהעביר איזשהו רעיון הלאה, עד שהוא מגיע לכנסת והוא מקודם ומקבל חיות שאני מקווה שתקבל גם את החותמת בסופו של דבר.

רות וסרמן לנדה: לא יהיה לזה דין רציפות משום זה עבר רק בטרומית – גם הצעת החוק פה וגם הצעת החוק פה, משום שיש עיכוב בלתי סביר בהחלטות הממשלה.

עודד קם: זה ברור לי.

עודד קם: שוב, אני - - -

רות וסרמן לנדה: תודה על המחמאה, אבל.

רות וסרמן לנדה: ..

עודד קם: אני מבין.

עודד קם: אני מתאר כרגע את מה שרואות עיני.

עודד קם: השורה התחתונה של אותו מסמך, והשורה התחתונה בעצם של מה שאנחנו נתקלים בו בשטח היא שהפרוטקשן שכולנו מדברים פה עליו היום כתופעה – זו לא עבירה במדינת ישראל.

עודד קם: לגבות דמי חסות היא לא עבירה.

עודד קם: לסחוט דמי חסות, סחיטה, סחיטה באיומים היא עבירה.

רות וסרמן לנדה: שזאת בעיה עם העבירה.

רות וסרמן לנדה: על זה עובד משרד המשפטים.

עודד קם: חד משמעית.

עודד קם: ולשם כך התכנסנו.

עודד קם: אנחנו בהחלט - - -

רות וסרמן לנדה: רק שתדעו שאותם עבריינים, יושבים ומסתכלים על מדינת ישראל ועל משרדי הממשלה, ופשוט צוחקים.

רות וסרמן לנדה: צוחקים לנו בפרצוף, ומאמללים את חייהם, גם של חקלאים וגם של אנשים.

רות וסרמן לנדה: וגם לא מסתכלים, את צודקת.

רות וסרמן לנדה: זה פשוט כל כך נורא שאין לתאר את זה.

עודד קם: לי זה ברור.

עודד קם: לא תפקידי לקדם, אני מייצג את הפרקליטות פה, ואני בעצם מתאר לכם את מה שקורה בשדה הקרב המשפטי בבתי המשפט.

עודד קם: כשאני עומד מול שלושה שופטים, בהרכב של בית משפט, ואני מגיש תיקים, שבאמת עשיתי שמיניות באוויר כדי להגיש אותם.

עודד קם: תבינו, בגלל שזו לא עבירה, אנחנו מחפשים אותם על כל מיני דברים, על זה שהם קיבלו את הרישיון במרמה, ואז אנחנו מעמידים אותם לדין על קבלת דבר במרמה.

עודד קם: על עבירות מס אנחנו מעמידים.

עודד קם: כשנכנסים כספי הפרוטקשן לחברת השמירה, הם רוצים למשוך אותם לכיס של עצמם, אז הם מביאים חשבוניות פיקטיביות כדי למשוך את הכספים החוצה, אז אנחנו מחפשים אותם על החשבוניות הפיקטיביות.

עודד קם: אנחנו עושים את כל הסיבוב מסביב.

עודד קם: אבל לגעת בנקודה עצמה, ולבוא ולהגיד: אתם גובים דמי חסות – את זה אנחנו לא יכולים לעשות.

עודד קם: ועד שלא תקודם אותה הצעת חקיקה שבה אנחנו תולים את כל יהבנו, אנחנו נמשיך ל"ג'נגל" – סליחה על הביטוי – מול בתי המשפט עם פרצופים של שופטים שמבינים שאני מביא להם תיק שהוא חצי אפוי.

עודד קם: ברור להם שכשאני מעמיד לדין עבריין שכל הסיפור מספר גביית דמי חסות, אבל בסופו של דבר אני מעמיד אותו לדין על חשבונית פיקטיבית, אני מקבל מהשופטים מבט שהוא לא נוח ובצדק מבחינתם.

עודד קם: ואם לנו לא יהיו את הכלים, אנחנו לא נוכל להילחם בתופעה הזאת.

עודד קם: ואני כאן כי זה בנפשי גם כתושב המחוז.

עודד קם: חברים, כשאני מגיע הביתה ופוגש את הילדות שלי בגן השעשועים, אז באים אלי אנשים ומספרים על הפרוטקשן שהם משלמים.

עודד קם: וכשאני יוצא בבוקר לעבודה אני ניצב מול השופטים מול אותם פרצופים מתוסכלים.

עודד קם: אני בכלל לא מדבר על העובדה שאין לנו שיתוף פעולה בכלל מעדי התביעה שלנו, מהקבלנים.

עודד קם: אפילו שאני רוצה להעמיד את העבריין על חשבוניות פיקטיביות, כי אין לי חוק להעמיד אותו לדין על פרוטקשן, אני צריך עד תביעה, אני צריך את הקבלן שנסחט שיעמוד על דוכן העדים ויגיד לשופטים: אני שילמתי עבור כלום.

עודד קם: אני שנתתי כסף ולא קיבלתי שירות.

עודד קם: וגם את זה אנחנו לא מקבלים, ולמה?

עודד קם: כי אלה באמת אירגוני פשיעה, ואני לא מאשים, ולא יצא פה חס וחלילה שאני יוצא כנגד עדי התביעה שלי, כנגד אותם קבלנים וכנגד אותם נסחטים, שבאמת לבי איתם.

עודד קם: אבל תבינו, כדי להביא קבלן שנסחט לבית המשפט, צריך צו הבאה מבית המשפט.

עודד קם: קבלנים היו מגיעים אלי לדיונים עם אזיקים כי הם סרבו להתייצב בפני בית משפט ולהעיד מול ראשי ארגון הפשיעה שסוחט אותם.

עודד קם: אז אני מפעיל את החברים של מני, ביחידה מרכזית צפון, כדי שיוציאו שוטרים לנסחטים עצמם, להביא לי אותם לבית המשפט רק כדי שאני אוכל להעמיד לדין את הסוחט בחשבוניות פיקטיביות.

עודד קם: רק שנבין עד כמה האבסורד שאנחנו נתקלים בו בשטח הוא בלתי ניתן לתפיסה.

מירב בן ארי: תודה.

מירב בן ארי: אני רוצה להגיד לך שזה שהגעת לכאן לדיון, והנוכחות שלך כאן היא חשובה מאוד.

מירב בן ארי: אני יכולה להגיד לך באופן אישי, אני כמעט שנה מנהלת כאן דיונים עם נציגי הפרקליטות, ואתה מביא כאן משב רוח משמעותי מאוד לפרקליטות.

מירב בן ארי: אני מודה לך על זה.

מירב בן ארי: אני רוצה להגיד לך שיש כאן הרבה דיונים.

מירב בן ארי: הפרקליטות לא מספיק דומיננטית.

מירב בן ארי: אני חושב שהנוכחות שלך פה היא חשובה.

מירב בן ארי: הקשבתי לכל מילה שאמרת וזה היה מרתק.

מירב בן ארי: אנחנו צריכים יותר נציגי פרקליטות כמוך.

רות וסרמן לנדה: כל הכבוד.

עודד קם: תודה רבה.

מירב בן ארי: אני יכולה להגיד לך שהרבה פעמים חברי כנסת חובטים בפרקליטות לא בצדק.

מירב בן ארי: ואתה נתת כאן דוגמה למה אתם באמת עושים את העבודה שלכם בתת תנאים גם.

מירב בן ארי: צריך לזכור בעבירת הפרוטקשן שגם חקיקתית לא מסודרת, וכמו שציינת, קשה מאוד להביא עדי תביעה.

מירב בן ארי: יישר כוח.

עודד קם: אני מודה לכם.

יעל רון בן משה: והמסמך שלך שהוא מופת ובסיס לחלק גדול מהעבודה שלנו ותודה על זה.

מירב בן ארי: הדברים שלך עוד יותר מחזקים לנו את התחושה שלא משנה איזה ממשלה תהיה.

מירב בן ארי: והיו כאן נציגים של האופוזיציה ועכשיו יש כאן הרבה קואליציה, שמבינים את החשיבות והמשמעות של הנושא.

מירב בן ארי: תודה רבה.

מירב בן ארי: אני נותנת רגע את זכות הדיבור למשרד המשפטים, אני רוצה להזכיר לך שלפי הטיעון ביום שישי אחרי צוהריים, זה שייעוץ וחקיקה על נוסח.

מירב בן ארי: אין לי בעיה, רק תני לנו איזשהו אופק על מה, כי החוק אצלכם עכשיו.

מירב בן ארי: בט"פ סיים את עבודתו.

לילך וגנר: זה לא מדויק.

מירב בן ארי: אוקיי, אז תעזרו לנו.

לילך וגנר: אדייק מעט את הדברים: דבר ראשון, אני שותפה מאוד לתחושת התסכול שהחוק הזה עוד לא הגיע לכנסת.

לילך וגנר: אני יודעת שאנחנו ובט"פ עובדים עליו במלוא המרץ בחודשים האחרונים, וזה מתסכל מאוד שאנחנו ככל הנראה, מסתמן שלא נספיק להביא אות.

לילך וגנר: הוא חוק חשוב ומשמעותי שכל הזמו ניסינו, כולל מכתבים של שר המשפטים לשר הבט"פ לקדם אותו, כדי לתת מענה כולל לעניין הזה.

לילך וגנר: וגם הצעות החוק הפרטיות של חברת הכנסת וסרמן לנדה שנפגשנו איתה, וגם שלך, יושבת-ראש הוועדה, אנחנו כמובן - - -

מירב בן ארי: שלי ושל שיקלי.

לילך וגנר: ושל חבר הכנסת שיקלי.

לילך וגנר: רצינו לקדם אותם, שיוצמדו להצעה הזאת שנותנת מענה מקיף וכולל לנושא הזה, שבעיננו הוא הכרחי וכבר שנים אנחנו מבקשים ומתחננים שהוא יקרה.

לילך וגנר: אני שותפה מאוד לתחושת התסכול.

לילך וגנר: אבל כרגע לצערי הרב, ושוב, ניסינו לעשות את המקסימום עד הרגע האחרון, כולל דחיפה מאוד גדולה מצדנו.

לילך וגנר: ישנם מספר נושאים שעלו בנוסח, זה לא כמו שרועי אמר, זה לא עניין של נוסח, שמראים שיש לנו חור ברגולציה.

לילך וגנר: אנחנו לא נביא הצעת חוק לא שלמה לכנסת.

לילך וגנר: אנחנו חייבים לסגור את החורים האלה.

לילך וגנר: כמו שרועי הסביר, זה לא פסיק פה ונקודה שם, זה ממש הסדרה שלמה של נושאים שלא חודדו מספיק כשפורסם התזכיר.

לילך וגנר: ובעקבות הערות לתזכיר ודיונים עם נוסח החוק אצלנו בייעוץ וחקיקה – הם הוצפו.

לילך וגנר: ולכן זאת כן עבודה משותפת, זה לא שהמשרד לביטחון פנים סיים את תפקידו, העביר את המגש אלינו - - -

מירב בן ארי: אני יודעת שזה פינג פונג בינכם.

מירב בן ארי: אני מכירה את זה.

לילך וגנר: לא פינג פונג - -

מירב בן ארי: גם באיזוק עברנו את זה עשר שנים.

לילך וגנר: - - זה עבודה משותפת.

מירב בן ארי: עזבי, אמרתי את זה בשפה אחרת.

מירב בן ארי: אני לא רוצה שנעבור עם הפרוטקשן כמו מה שעברנו באיזוק האלקטרוני, שגם יש כאן משרדים רלוונטיים.

מירב בן ארי: ושרק אחרי עשר שנים יביאו את תזכיר החוק, ובסוף גם הכנסת תפוזר.

מירב בן ארי: תגידי לנו בערך לוחות זמנים.

מירב בן ארי: בגלל המצוקה ובגלל העובדה שיש לך פה נציגים בפרקליטות שנמצאים בבית המשפט, והם מול שוקת שבורה.

מירב בן ארי: תני לנו איזשהו לוח זמנים.

לילך וגנר: שוב, גם עודד יודע – קיימנו אצלנו - - -

מירב בן ארי: זה שהממשלה מתפזרת, שזה לא יעצור אתכם בעבודה.

לילך וגנר: זה לא עוצר אותנו.

לילך וגנר: לגמרי לא עוצר אותנו.

מירב בן ארי: יופי.

לילך וגנר: לא רק שזה לא עוצר אותנו, העבודה ממשיכה.

לילך וגנר: היא ממשיכה לא רק במישור של חוק שירותי אבטחה שהוא מישור חשוב, מרכזי וחיוני.

לילך וגנר: הוא קובע מדרג של עבירות.

לילך וגנר: רועי הסביר שאלה עבירות שנוגעות לכל השרשרת של העיסוק בנושא הזה של שירותי אבטחה.

לילך וגנר: זה חיוני מאוד.

לילך וגנר: צריך להבין את זה שלפעמים הדרך של המניעה, דרך הרגולציה שלכאורה היא הדרך הארוכה, היא הדרך הקצרה.

לילך וגנר: גם עודד יודע את זה.

לילך וגנר: הדרך של המניעה והוצאת כל הגורמים העבריינים מהשרשראות האלה היא פשוט חיונית.

לילך וגנר: וקביעת העבירות האלה כעבירות מקור לפי חוק איסור הלבנת הון, יש שם שורה של עבירות, בהמשך להצעות החוק הפרטיות שלכם בהקשר הזה, לקבוע אותם כעבירות מקור ובעצם ללכת לתחום של אכיפה כלכלית, שעודד מצוי בו ומכיר אותו.

לילך וגנר: האכיפה הכלכלית בסופו של דבר נותנת את הפירות.

לילך וגנר: במקביל, שר המשפטים פרסם תזכיר לתיקון חוק המאבק בארגוני פשיעה, שגם אותו אנחנו מתכוונים לקדם.

לילך וגנר: מבחינת עבודה – אנחנו לא שוקטים על השמרים ומחכים רק לחוק הזה.

לילך וגנר: אנחנו עושים פה חקיקה משולבת.

לילך וגנר: זה נכון שלא היה לנו את השהות להשלים את זה עכשיו, אבל אנחנו ממשיכים את זה.

לילך וגנר: מבחינתנו זה עניין מקצועי לכל ממשלה שלא תבוא.

לילך וגנר: ננסה לקדם את זה דרך הממשלה הבאה ולהגיע לישורת הכי טובה שאנחנו יכולים, גם בתקופה הנוכחית הזאת.

מירב בן ארי: אוקיי, אעשה איתך סיכום שברגע שיאשרו את דיוני הפגרה של הוועדה, נעשה מעקב על זה.

לילך וגנר: במיוחד אם יהיו הסכמות.

מירב בן ארי: כן, כן.

מירב בן ארי: ואתם בינתיים תעשו כדי שהממשלה הבאה כבר תקבל את המתווה.

רועי הראל: ברגעים אלה נמשכת העבודה על החוק.

רועי הראל: יושבים האנשים המקצועיים.

מירב בן ארי: רועי, אני חושבת - - -

רות וסרמן לנדה: השאלה היא אם יש הערכה.

רועי הראל: אתה יכול לגחך, אבל ככה עובדים, מה לעשות.

עמיחי שיקלי: בסדר.

רועי הראל: אנחנו לא מחייכים מזה, אנחנו עסוקים בזה יום יום.

רות וסרמן לנדה: לילך, את באמת אשת מקצוע מהמעלה הראשונה, השאלה האם יש הערכה של זמן?

רות וסרמן לנדה: לתת מזור, איזושהי תקווה.

לילך וגנר: אני ממש רואה לשמחתי את האור בקצה המנהרה.

לילך וגנר: אנחנו באמת כבר בישורת האחרונה.

לילך וגנר: אני מקווה מאוד שאנחנו נשלים את העבודה בחודש הקרוב.

לילך וגנר: אבל אני מקווה, אני לא מבטיחה.

לילך וגנר: נביא הצעה מגובשת מאוד ושלמה כדי שאיזה ממשלה שלא תהיה, תקדם את הדבר החשוב הזה ותיתן כלים – גם למשטרה וגם לפרקליטות להתמודד עם התופעה החמורה הזאת.

רועי הראל: ביקשתם נקודת אור – העקרונות וההסדרים שמגובשים בהצעת החוק הזאת, התחילה העבודה עליהם בממשלה הקודמת.

רועי הראל: שרי ביטחון הפנים הקודם והנוכחי, אינם משדרים על אותו גל, אבל את יכולה לראות שבנושא הזה לפחות, כולם במשותף.

מירב בן ארי: כולנו משדרים באותו גל.

רועי הראל: ולכן אני אומר - - -

רות וסרמן לנדה: זה צריך להיות ברור, אתם אנשי מקצוע.

רות וסרמן לנדה: זה לא קשור.

רועי הראל: אני לא אומר עלי.

רועי הראל: אני אומר ש - - -

עמיחי שיקלי: הנוכחי לא בדיוק משדר – כללית.

רועי הראל: את זה אני לא יכול לומר.

רועי הראל: אתה יכול לומר.

מירב בן ארי: לא לעניין.

עמיחי שיקלי: למה?

עמיחי שיקלי: קצת, קצת הומור, מה קרה?

עמיחי שיקלי: יאללה, די כבר עם זה.

רועי הראל: העניין הוא מקצועי לחלוטין.

רועי הראל: עובדים עליו בהיבט הזה ואנחנו נקדם אותו, ולא משנה איזו ממשלה תהיה.

רועי הראל: אנחנו נשאף ונדחוף להביא אותו לחקיקה.

שירי בכר מסאמי: מה שחשוב כאן, הדיון כאן חשוב מאין כמוהו.

שירי בכר מסאמי: וחשוב שתהיה לו המשכיות ומעקב אחרי הדברים שיהיו כאן.

מירב בן ארי: אני מניחה שמה שבטוח שאת תשבי שם, לא בטוח שאני אשב פה.

מירב בן ארי: אז תדאגי גם להמשכיות.

רות וסרמן לנדה: ותתני לנו את הפרטים של יום חמישי.

שירי בכר מסאמי: אתן בשמחה.

מירב בן ארי: מני, מפקד ימ"ר צפון, אני רוצה שתשמעו אותו.

מירב בן ארי: מני, עשית כאן מצגת גדולה מדי, אתה צריך לצמצם.

מירב בן ארי: יש לך רבע שעה.

מירב בן ארי: אתה איש השעה.

מירב בן ארי: אני יכולה להגיד לכם שפגשנו את מני, אני פגשתי אותו כבר כמה פעמים.

מירב בן ארי: זה הבן אדם שנמצא בחזית, חוץ מעודד שבאמת מקבל, אבל מני הוא זה שמכין את הדברים.

מירב בן ארי: בוא תסביר להם.

קריאה: הם שותפים מלאים.

מנחם בנימין: אני מביא את הקליינטים לעודד.

מנחם בנימין: בוקר טוב, שמי מני, מפקד ימ"ר צפון.

מנחם בנימין: אתחיל במצגת קצרה וארוץ עליה מהר כדי שנתייחס רק לנתונים של מחוז צפון.

מנחם בנימין: (הצגת מצגת) בשקף שמוצג בפניכם כרגע, אנחנו מדברים על פילוח עבירות הסחיטה וכתבי אישום בראייה ארצית.

מנחם בנימין: בהתייחס למחוז צפון, אתם רואים שאנחנו בעלייה בכמות התיקים שנפתחו.

מנחם בנימין: עלייה של 26%.

מנחם בנימין: ואנחנו השנה עם 60 כתבי אישום בתחום הסחיטה, לעומת שנה שעברה, שזאת עלייה משמעותית מאוד, 88%.

מנחם בנימין: אתם יכולים לראות ביחס לכמות הארצית במספר כתבי האישום ביחס לשאר המקומות.

מנחם בנימין: ביקשנו להתייחס לישוב טובא בסקירה שלנו, אתם יכולים לראות שיש לנו עלייה משמעותית גם בתיקי סחיטה, ואני אני לא מדבר על תיקים פליליים.

מנחם בנימין: תכף אדבר על תיקים כלליים.

מנחם בנימין: אבל גם בתיקי הסחיטה של חבר'ה מטובא נעצרו והוגש בהם גם כתבי אישום.

מנחם בנימין: אנחנו למעשה השנה עם מעל 56 עבריינים מטובא שהגשנו נגדם כתבי אישום.

צבי האוזר: כמה אנשים בוגרים יש בטובא?

מנחם בנימין: בסביבות 3,000.

מנחם בנימין: אגיע לנקודה - - -

צבי האוזר: 3,600.

צבי האוזר: כמה אנשים שם יש להם - - -

מנחם בנימין: היחס של כמות האסירים שנמצאת ביחס לאוכלוסייה היא גבוהה מאוד.

צבי האוזר: אסירים?

מנחם בנימין: אסירים.

מנחם בנימין: אני לא מדבר על כתבי אישום.

צבי האוזר: יש לך מושג כמה?

מנחם בנימין: אשיג את הנתון.

צבי האוזר: זה דבר ככה, כולם זה: טובא, טובא, טובא.

מירב בן ארי: מה חסר לך בטובא?

צבי האוזר: תראי, יש 3,600 בגירים בטובא.

צבי האוזר: כמה אנשים יש להם תיקים פליליים על עבירות קשות?

מירב בן ארי: אפשר לברר את זה, אבל כרגע אין לו את זה.

מירב בן ארי: מני, תמשיך.

מנחם בנימין: מבחינת פילוח של גילאים, בשקף אתם יכולים לראות שתופעת הסחיטה מאפיינת מבחינת עבריינות את כל הגילאים, כולל קטינים ואפילו קשישים.

מנחם בנימין: אתייחס גם לאירועי הירי.

מנחם בנימין: בסופו של דבר, זה בא ביחד עם הנושא של הסחיטה.

מנחם בנימין: אתם יכולים לראות בשקף, אירועי ירי – אלה אירועי מוקד שנפתחים על שמיעת ירי.

מנחם בנימין: אם תסתכלו על הנתונים של מחוז צפון, ב-2018, היו 560 והיום אנחנו ב-2022 עומדים על 1,150.

מירב בן ארי: 580 היו ב-2018.

צבי האוזר: אבל זה הכול בחציון הראשון?

מנחם בנימין: כן.

צבי האוזר: ההשוואה שלך – 2022 זה ינואר עד - - -

מנחם בנימין: נתוני ירי הם נתונים שנתיים.

צבי האוזר: אז זאת אומרת שכל חצי שנה של 2022 היא כמו כל שנת 2021?

מנחם בנימין: רק תיתן לי לסיים, תבין.

מנחם בנימין: בשנת 2018 זה לא אומר שהתופעה הייתה יותר קטנה.

מנחם בנימין: אני מאמין שירו באותה מידה.

מנחם בנימין: אירועי הירי אלה אירועי דיווח מוקד.

מנחם בנימין: אנחנו רואים שרמת הדיווח במגמת עלייה לאורך השנים.

צבי האוזר: אבל היא מוכפלת.

יעל רון בן משה: אבל אנחנו רואים במסמך של הממ"מ - - -

מנחם בנימין: זה בסדר שהיא מוכפלת, אני אומר שוב, שזה לא אומר שהמצב ב-2018 היה פחות.

צבי האוזר: אני איתך.

צבי האוזר: רק כדי להבין איך אני קורא את הטבלה שלך: 2022, אנחנו בחודש יוני.

מנחם בנימין: 1,150 אירועי ירי.

צבי האוזר: זה שישה חודשים.

מנחם בנימין: נכון.

צבי האוזר: כשאתה מציג את 2022, אלה שישה חודשים, לעומת 2021 שאתה מציג 12 חודשים?

מנחם בנימין: אני אומר שהנתונים של הירי הם נתונים שנתיים.

יעל רון בן משה: רגע, במסמך של הממ"מ, אנחנו רואים שלמרות שאתה אומר שהדיווחים למוקד עולים, עדיין דיווחים למוקד 100 במחוז צפון הם הנמוכים ביותר מכל הארץ.

מנחם בנימין: לא באירועי ירי.

יעל רון בן משה: אתה לא יודע.

מנחם בנימין: הנה, הנתונים מולך.

יעל רון בן משה: לא, אני אומרת שיש עוד שלא מדווחים.

מנחם בנימין: ברור.

מנחם בנימין: אבל אנחנו רואים שהמגמה היא מגמת דיווח.

יעל רון בן משה: פה אתה רק בחצי שנה כבר בהכפלה, זאת אומרת, עד סוף השנה אנחנו נהיה חס וחלילה בשילוש או פי ארבע.

יעל רון בן משה: ועדיין המחוז עם הכי מעט פניות ל-100.

מנחם בנימין: מה שאת רואה זה לא תיקי ירי, זה פנייה, זה פניות למוקד.

יעל רון בן משה: בסדר, במחוז שיש בו הכי מעט פניות, לא כי אין בו אירועים.

יעל רון בן משה: יש איזשהו חוסר אמון - - -

מירב בן ארי: אבל אין ויכוח.

מירב בן ארי: את אומרת שיחסית - - -

יעל רון בן משה: אני אומרת שהנתונים הם הרבה-הרבה יותר גבוהים, כי זה המחוז שיש בו הכי פחות קריאות למוקד 100.

יעל רון בן משה: ואחוז הפצועים - - -

מנחם בנימין: לא באירועי ירי.

יעל רון בן משה: על מה שלא מדווח אני לא יודעת.

מנחם בנימין: מה שאני מציג - - -

מירב בן ארי: אני קיבלתי גם את דוח הממ"מ, זה לא קשור לאירועי ירי, דיברו באופן כללי.

יעל רון בן משה: ואנחנו רואים שהפצועים ממקרי ירי במחוז צפון הם מחצית מכלל הפצועים מירי בכל הארץ.

מנחם בנימין: זה נכון.

יעל רון בן משה: זאת אומרת שזה לא סתם אירועי ירי רק להפחדה.

יעל רון בן משה: מחצית מפצועי הירי הם במחוז צפון.

מירב בן ארי: יעל, אף אחד לא אמר - - -

יעל רון בן משה: אני אומרת שהמצב עוד יותר.

יעל רון בן משה: אני רוצה לחזק את ידיו של מפקד הימ"ר, ולהגיד שהנתונים כנראה הם הרבה-הרבה יותר חמורים מרק הנתונים שהוצגו כאן.

מנחם בנימין: בשקף הבא, תיקי ירי, אנחנו יכולים להראות, אלה אירועים שבאמת בוודאות היה שם אירוע ירי.

מנחם בנימין: התקבל אירוע במוקד, חלק מהאירועים במוקד הם אירועים כפולים, או לפעמים אירועים של זיקוקים.

מנחם בנימין: אבל פה זה אירוע שאנחנו מגיעים ויש ממצאים.

מנחם בנימין: זאת אומרת שיש תרמילים, יש זירות ירי, או חלילה יש פצועי ירי.

מנחם בנימין: אנחנו רואים בשקף עלייה של 5% לעומת אשתקד.

מנחם בנימין: מבחינת כתבי אישום, אתם יכולים לראות שיש ירידה לעומת שנה שעברה.

מנחם בנימין: שנה שעברה היו לנו נתונים הרבה יותר טובים, בעיקר בעקבות פיצוח של סוכן.

מנחם בנימין: אבל למרות שהנתונים יחסית ירדו לעומת שנה שעברה, ביחס לשאר הארץ, הנתונים של המחוז הם טובים.

מנחם בנימין: השקפים הבאים הם נתונים של עצורים בתיקי ירי.

מנחם בנימין: אתם יכולים לראות שנכון לעכשיו באותה תקופה, אנחנו עם 723 עצורים שנעצרו בגיל אירועי ירי.

מנחם בנימין: לא תמיד העצורים האלה הגיעו לכתבי אישום.

צבי האוזר: זה חצי שנה מול חצי שנה?

מנחם בנימין: כן.

מנחם בנימין: בשקף האחרון אתם יכולים לראות את כמות תפיסות אמצעי הלחימה – אמל"ח – שלנו רק במחוז הצפוני.

מנחם בנימין: אנחנו מדברים על עלייה בכל הפרמטרים – 145 רובים, 238 אקדחים, 309 רימוני רסס, 42 מטענים.

מנחם בנימין: אנחנו מדברים על נתונים של חצי שנה.

מנחם בנימין: אנחנו מדברים על 734 פריטי אמל"ח.

מנחם בנימין: אני מאמין שנגיע לכמות כפולה מזו עד סוף השנה.

מנחם בנימין: עד כאן המצגת.

מנחם בנימין: כמה דברים: אם אנחנו מתייחסים לנתוני - - -

מירב בן ארי: רגע, שאלה על השקף האחרון בנושא תפיסות אמל"ח.

מירב בן ארי: תן רגע מילה על זה – מאיפה מגיע?

מירב בן ארי: הייתי אתך גם ע'ג'ר.

מירב בן ארי: תן לחברי הכנסת שלא היו שם.

מירב בן ארי: תן על המעבר בע'ג'ר.

מירב בן ארי: גם העניין עם חיזבאללה, זאת נקודה - - -

רות וסרמן לנדה: ע'ג'ר היא נקודה משמעותית בהקשר של תפיסות אמל"ח?

מירב בן ארי: בדיוק בשביל זה אני רוצה שתיתן דגש - - - של הצפון.

מנחם בנימין: הימ"ר למעשה היא היחידה המובילה בכל מה שקושר בנושא של תקיפה של אמצעי לחימה.

מנחם בנימין: אנחנו תוקפים גם מחוללי אמל"ח, זאת אומרת, סוחרי אמל"ח שהם לא סוחרי אמל"ח קטנים, אלא סוחרי אמל"ח שנמצאים במקום משמעותי בשרשרת הערך, בין הקליינט לבין המוכר.

מנחם בנימין: אותם אנשים שמתכללים.

מנחם בנימין: אנחנו פועלים רבות בתוך הארץ, בכל מקום למעשה בארץ, לא רק במחוז הצפוני, כדי לשים את היד על אותם אנשים שסוחרים באמל"ח ועוסקים בזה.

רות וסרמן לנדה: סליחה שאני קוטעת אותך, לגבי ענישה, אין כרגע חילוט כספי סחר נשק.

מנחם בנימין: תכף אתייחס לענישה, יש לי חלק נפרד בכל מה שקשור לנושא משפט.

מירב בן ארי: אני רוצה שתתייחס רגע לשאלה שאני שאלתי, על העניין של הברחות האמל"ח.

מנחם בנימין: חלק מהשוטרים שלנו, יש לנו בתוך היחידה את יחידת היג"ל – יחידת הגבולות – שפועלת בנושא הגבולות.

מנחם בנימין: היא פועלת בכל מה שקשור בנושא של הברחת אמל"ח מגבולות המדינה.

מנחם בנימין: אנחנו עוסקים בגבול לבנון, בגבול סוריה וגם בגבול ירדן.

מנחם בנימין: בכל הגבולות האלה יש הברחות משמעותיות של אמל"ח.

מנחם בנימין: אנחנו מזהים בתקופה האחרונה פחות סמים שעוברים ויותר אמל"ח תקני משמעותי כמו אקדחים וכולי.

רות וסרמן לנדה: לבנון או סוריה?

מנחם בנימין: גם לבנון וגם סוריה.

מירב בן ארי: אני ממש מבקשת, בואו ניתן לו לסיים.

מירב בן ארי: הוא אומר דברים נכונים מאוד, תני לו לסיים.

מירב בן ארי: הוא יסיים – תשאלי.

מירב בן ארי: אני לא עצרתי פה אף אחד.

מירב בן ארי: זה מפריע אם כל שנייה עוצרים אותו.

מנחם בנימין: אנחנו פחות נתקלים ברובי הקרלו, אנחנו רואים יותר הגעה של כלי נשק תקניים כמו אם-16, כמו קלצ'ניקוב, כמו אקדחים מתקדמים של גלוק, שיש להם ביקוש גדול מאוד בשוק.

מנחם בנימין: התופעה הזו היא תופעה משמעותית שאנחנו מנסים להילחם בה.

מנחם בנימין: בשנה שעברה סיימנו עם 22 הברחות ועם קרוב ל-300 כלי נשק רק מההברחות שנכנסו.

מנחם בנימין: יש ציר שמגיע או ישירות לתושבי ישראל או לחילופין לתושבי השטחים ומשם מתבצעות קניות ורכישות של תושבי ישראל או תושבי הצפון מול אותם תושבי שטחים.

מנחם בנימין: ובעצם הנשק הפך, לצערי, לסוג של סמל סטטוס בישראל, במיוחד במגזר הערבי.

מנחם בנימין: קצת על תיקי סחיטת דמי חסות, ראשי תיבות סד"ח.

צבי האוזר: סיימת עם הנשק?

מנחם בנימין: כן.

צבי האוזר: כמה להערכתך יש נשק במחוז צפון, תשובת בטן?

מנחם בנימין: יש לא מעט.

צבי האוזר: בכמה אפסים זה יותר מלא מעט?

מנחם בנימין: כל נתון שאתן לא יהיה נתון אחראי, יש הרבה.

צבי האוזר: זה עשרות אלפים, מאות אלפים?

מירב בן ארי: אשאל אותך שאלה ששאלתי גם בביקור שלי: כמה באחוזים מהנשק שמוברח אתם תופסים באמת?

מנחם בנימין: תלוי באיזה גבול.

מנחם בנימין: יש גבולות שהם יותר פרוצים, יש גבולות שהם פחות פרוצים.

מנחם בנימין: אני מאמין שאנחנו מגיעים למשהו כמו 70% ממה שקורה בגבול הצפון, ואולי ל-20% ממה שקורה בגבול ירדן.

צבי האוזר: גברתי היושבת-ראש, בכל זאת כאובד עצות - - -

מירב בן ארי: אתה שואל שאלה?

מירב בן ארי: כי אין לנו זמן - - -

צבי האוזר: אני שואל אותך, לא אותו.

צבי האוזר: יש פה נתון מאוד יפה של 734 פריטי אמל"ח.

צבי האוזר: אנחנו פה בכל זאת ועדה, זה בערך הערכה מתוך 7,000; 70,000; 700,000 – באילו סדרי גודל אני מדבר?

צבי האוזר: אני לא מבקש את המספר הנומרטור האמיתי, אבל אתה מניח שזה באלפים, בעשרות אלפים או במאות אלפים?

צבי האוזר: זה משהו שהמשטרה יכולה להגיד לנו.

מירב בן ארי: אין בעיה.

מירב בן ארי: אבל האם אתה מדבר באופן כללי על החברה הערבית?

צבי האוזר: אני מדבר על - - -

מירב בן ארי: אז יש לך פה ב-11:30 את השר ואת סגן השר שזאת המומחיות שלהם.

צבי האוזר: אז רק באזור הצפון.

צבי האוזר: מה ההערכה שלכם?

מירב בן ארי: אוקיי, אולי מני יכול להגיד.

מנחם בנימין: עשרות אלפים.

מירב בן ארי: קשה לו - - -

צבי האוזר: אני רוצה להבין, באיזה אזור חיוג אני.

מירב בן ארי: אם אתה רוצה באופן כללי, היה לי מאוד חשוב שתגיע ותשאל אותם.

מנחם בנימין: לגבי סוגיית הסד"ח, אנחנו רואים שבשנים 2021, 2022, יש לנו הכי הרבה תיקים בראייה ארצית במחוז הצפון, יותר מכל מחוז צפון אחר.

מנחם בנימין: יש יותר תלונות, זה אומר שיש יותר חשיפה וזו המטרה.

מנחם בנימין: צריך לזכור שעבירת דמי החסות, היא לא עבירה שבדרך כלל אנשים מגיעים ומתלוננים וזה חלק מהאתגר.

מנחם בנימין: דיברתם פה על השוק הכלכלי, השוק האפור – אין ספק שכל מה שקשור בתופעת השוק האפור, אם זה צ'קים אם זה כסף מזומן שרץ, זה הכוח המניע לכל העבריינים.

מנחם בנימין: וזה אירוע שמבחינתנו אנחנו מנסים לבוא ולתקוף אותו.

מנחם בנימין: בתיקי האמל"ח, אנחנו מושקעים בזה 24/7.

מנחם בנימין: יש לא מעט אירועי ירי, חלק גדול מהם הוא על נושא השוק האפור, אבל לא רק.

מנחם בנימין: לפעמים זה מתחיל בסכסוכים קטנים של מבט לא במקום, ואז אותו בן אדם מקבל אירוע ירי בבית.

מנחם בנימין: דיברנו על טובא, טובא זוכה מבחינתנו כמחוז לפעילות ענפה.

מנחם בנימין: אני מזכיר שלפני שנה וחצי, מפקד המחוז העתיק את הלשכה שלו לתחנת ראש פינה.

מנחם בנימין: הקמנו שם כוחות משימתיים שפעלו – גם מפקדה טקטית, וגם כרגע פועלת מפקדה נוספת שעובדת בעקבות האירוע של הצתות האוטובוסים.

מנחם בנימין: יש לנו ריבוי של עצורים - - -

מירב בן ארי: בוא תיתן מילה על העניין של ההצתות, כי בכל זאת זה איפה שהביאונו עד הלום.

מנחם בנימין: תכף אגיע להצתות.

מנחם בנימין: יש לנו לא מעט עצורים מטובא, אנחנו כרגע בחציון עם 53 עצורים שכנגד כולם הוגשו כתבי אישום במגוון רחב מאוד של אירועים.

מנחם בנימין: צריך לזכור שעבריינים באזור הזה שמתעסקים עם דמי החסות, כשהם מרגישים עם הגב לקיר, הם גם מגיבים.

מנחם בנימין: הם יודעים בדיוק מה זה אירוע מתוקשר ומה זה אירוע לא מתוקשר.

מנחם בנימין: לדוגמא, הירי בכביש 90 על המסעדה שכולנו שמענו עליו, יומיים לפני זה הוגש כתב אישום משמעותי.

מנחם בנימין: הירי על הבלון, זה בדיוק אותו עיקרון.

מנחם בנימין: הצתות או הצתות של ניידות, זה ברגע שהם מרגישים שהם עם הגב לקיר, הם יודעים שהם עושים אירוע, התקשורת מדברת על זה, ומבחינתנו, כביכול המשטרה תוריד לחץ, אבל בעצם אנחנו פועלים הפוך.

מנחם בנימין: אני מזכיר פעולות נוספות, למשל, משהו שעשינו עם עודד, דיברנו על חוק השמירה.

מנחם בנימין: אני ועודד טיפלנו בפרשייה משמעותית מאוד של חברת שמירה, חברת החובלים, שהגשנו נגדה – היא הייתה מנוהלת על ידי עבריינים – ולמעשה אני ועודד מאחר ואין חוק, ניסינו ליצור ראיות כדי באמת לבוא ולהגיש כתב אישום כנגד אותה חברה, כי היא לא באמת שומרת על העסקים.

מנחם בנימין: הם מגיעים, מבקשים כסף, מקסימום שמים מדבקה, ואז יודעים שכביכול שמירה או שיש אדם אחד על רכב ששומר על כל הצפון.

מירב בן ארי: הבנתי שהם כבר עברו לאבטחה מדלגת.

מנחם בנימין: במקרה הטוב.

עודד קם: בדיוק, זה במקרה הטוב.

עודד קם: משהו הוא מדלג, אין ספק, לא בטוח שזו אבטחה.

מנחם בנימין: בכל מקרה, אנחנו צריכים לייצר ראיות.

מנחם בנימין: ועודד מייצר בקונסטלציה משפטית כזו או אחרת כי בסוף כן נבוא ונגיש כתב אישום.

מנחם בנימין: תבינו, אירוע כזה על חברת שמירה לוקח לנו משהו כמו שנה לאסוף ראיות ולהגיש כתב אישום.

מנחם בנימין: אני מזכיר לכולם שפרצו לתחנות המשטרה בעקבות התיק הזה כדי להשיג את החומרים הללו.

מנחם בנימין: אנחנו לא מתעסקים עם חבר'ה טיפשים הם מלווים בעורכי דין.

מנחם בנימין: חוק דמי החסות לא רלוונטי היום, החוק בא ואומר: צריך איום, וכדי לבוא ולתת איזשהו משהו בשביל שנוכל להגיש כתב אישום, והיום העסק לא עובד ככה, משפטית אין את הכלים לבוא ולתקוף אותם.

מנחם בנימין: היום הוא בא, מציע לך שמירה, אתה אומר: לא.

מנחם בנימין: קורה לך נזק, למחרת הוא אומר לך: אתה רוצה שמירה?

מנחם בנימין: אתה - - -

רות וסרמן לנדה: זו הייתה הצעת החוק הפרטית שלי שבעצם ממתינה למשרד המשפטים בהקשר של הגדרה לחוק הפרוטקשן.

מנחם בנימין: לגבי סוגיית האוטובוסים, כלל ההצתות של האוטובוסים עברו לאחריות והנחיה של מפקד המחוז ליחידה אצלי.

מנחם בנימין: אנחנו מתעסקים בחקירה של האירוע בקרית שמונה ושל האירוע בצפת.

מנחם בנימין: שני האירועים הכפולים בצפת, היו שני אירועים.

מנחם בנימין: אנחנו בכיוונים טובים, לא ארחיב.

מנחם בנימין: דיברו פה על הסיפור של המכרזים.

מנחם בנימין: במכרזים יש לנו כוח משימה מיוחד שכפוף אלי ואנחנו עובדים על זה.

מנחם בנימין: זה אירוע בפני עצמו וכמו שציינו פה ידידיי – גם שירי – על הדלפות של כל מה שקשור למכרזים כאלה ואחרים.

מנחם בנימין: אנחנו יודעים שמכרזים מודלפים אפילו מחברת יפעת שהיא החברה שמאגדת את המכרזים וזה מגיע לידי עבריינים.

מנחם בנימין: בחודשיים האחרונים אנחנו מגיעים לכל סיור קבלני שמקוים בו סיור כזה או אחר.

מנחם בנימין: אנחנו מגיעים לרשויות.

מנחם בנימין: השוטרים מגיעים לשם, נותנים גם דפים לכל קבלן באופן אישי עם טלפון חסוי כדי ליצור קשר.

מנחם בנימין: אנחנו נמצאים במכרזים האלה, אנחנו נמצאים בזומים שנמצאים, זה לא פשוט, לא פשוט.

מנחם בנימין: לא כולם ששים לבוא ולהתלונן.

מנחם בנימין: גם כשיש לנו הצלחות זאת בעיה ואתן דוגמה: מכרז שהיה בכפר כיסרא, שכונה לחיילים משוחררים, סיור קבלנים, מגיע לשם רכב ששייך לארגון הפשיעה של אבו לטיף בצפון, מבצעים שמה ירי, הימ"ר נמצא שם, מחכה, מבצעים מרדף, מבצעים מעצר, מוגש כתב אישום.

מנחם בנימין: בסוף, מה הוא מקבל?

מנחם בנימין: 11 חודשים.

מנחם בנימין: וזה במקרה הטוב אם הוא לא משתחרר לפני.

מנחם בנימין: אנחנו צריכים גם את ההרתעה בצד השני, כי אחרת, ברגע שזה משתלם אז אף אחד לא מורתע.

עמיחי שיקלי: למה ?

עמיחי שיקלי: איך זה מוגדר ככה?

עמיחי שיקלי: זה מה שמוגדר בחוק, 11 חודשים?

מנחם בנימין: לא.

מנחם בנימין: לא מוגדר בחוק, אבל זה מה שהוא מקבל.

מנחם בנימין: לנו אין שליטה.

עמיחי שיקלי: והשופט?

עמיחי שיקלי: איפה החוליה החלשה?

מנחם בנימין: לנו אין שליטה על הענישה.

רות וסרמן לנדה: אבל עברה חקיקה לגבי אם הוא ירה, על מה הוא קיבל 11 חודשים?

מנחם בנימין: על הירי ועל הסחיטה.

רות וסרמן לנדה: אבל יש מינימום, זה כבר מזמן עבר את 11 החודשים.

מנחם בנימין: מדברים על אירוע שהיה, אני נותן לכם דוגמה מהעבר.

מירב בן ארי: המינימום נכנס רק לפני - - -

עמיחי שיקלי: מי זה השופט, פיש?

רות וסרמן לנדה: זה היה לפני המינימום.

רות וסרמן לנדה: שיקלי, כבר אישרנו את חקיקת מינימום על ירי או שימוש או נשיאה בנשק בלתי חוקי.

עודד קם: אחזקת נשק לא חוקי.

מנחם בנימין: שני דברים אחרונים, כל הסוגיה של החקיקה – אנחנו האנשים שמחכים לזה בשקיקה, שיהיה לנו בעצם עם מה לבוא לעבוד.

מנחם בנימין: אנחנו מדברים על חוק השמירות, אנחנו מדברים על חוק הסד"ח שהוא לא רלוונטי.

מנחם בנימין: אנחנו מדברים לא רק על זה, אנחנו מדברים גם על עבירות חקלאיות, ולמשל על פלישה לשטחי מרעה אין ענישה בקצה, זה קנס כספי.

מנחם בנימין: אם רוצים לבוא ובאמת לטפל בזה, צריכים לתת את הכלים.

רות וסרמן לנדה: וגם הקנס הכספי לא נאכף.

מנחם בנימין: נכון.

מנחם בנימין: מעבר לזה אני חושב שיש לנו לא מעט הישגים ראויים, אבל אנו רחוקים מלנוח על זרי הדפנה.

מנחם בנימין: אין ספק שאנחנו נמצאים במלחמה ומשתדלים לעשות את המקסימום עם מה שיש.

מנחם בנימין: עד כאן.

מירב בן ארי: תודה רבה.

מירב בן ארי: רק אתן לשיקלי ולרות להתייחס, אמנם שאלתם, אבל אם יש לכם משהו לומר, זה הזמן.

עמיחי שיקלי: טוב, אתייחס בקצרה.

עמיחי שיקלי: אני חושב שקודם כול צריך להבין ולהיות כנים רגע עם עצמנו כמדינה ולומר גם אנחנו פה בכנסת וגם המשטרה וגם הפרקליטות, וכולנו באותה סירה, והציון שהייתי לכולנו הוא נכשל.

עמיחי שיקלי: בסוף מה שמשנה זה התחושה של הקבלן בשטח או של אותו חקלאי.

עמיחי שיקלי: אנחנו נכשלים במערכה הזאת, ואף מצגת לא תעזור וחבל על סיפורי הסבתא, וכולל הרפרנטית.

עמיחי שיקלי: ולכן, קודם כול צריך לצאת מהנקודה הזאת שאנחנו בכישלון והכישלון הזה מוביל אותנו לסיטואציה שאנחנו רואים אותה וכל מי שמחובר לנעשה בשטח, הסיטואציה היא סיטואציה של מצב חירום.

עמיחי שיקלי: מי שעוקב אחרי מה שלפני שנה היינו בחצור הגלילית וראינו את אזור התעשייה, איך עסקים שלמים עלו באש ונחרבו כליל.

עמיחי שיקלי: ואת הטרקטורים ואת כביש 90 וראש פינה, והגלידה בעמיעד, ומה שקורה לחקלאים שבאזור עמיעד, וזה רק ככה גליל עליון.

עמיחי שיקלי: ואנחנו מכירים את המוקדים, מכירים את המוקד של ראמה ואת המוקד של טובא, ואנחנו יודעים מה קורה בדרום שהופך לסוג של קולומביה עם כל אותם חממות סמים.

עמיחי שיקלי: אנחנו באמת נמצאים בסיטואציה מאוד-מאוד חמורה בתוך הדבר הזה.

עמיחי שיקלי: חשוב מאוד שההתייחסות תהיה מתוך העמדה הזאת, לא בעמדה שאנחנו יכולים להמשיך ולקדם, לאט-לאט, זה לא לאט ואין לנו את הזמן.

עמיחי שיקלי: אנחנו נמצאים בסיטואציה שהיא סיטואציית חירום.

עמיחי שיקלי: הכנסת לצערי עכשיו בתוך הסיטואציה הזאת תהיה בעצם מנוטרלת.

עמיחי שיקלי: ואני פונה לאנשים שנמצאים עכשיו בתוך המשרדים עצמם ואומר להם: להאיץ כמה שיותר את הפעילות.

עמיחי שיקלי: עודד, אני רוצה באמת שבשנה אחרונה, זאת פעם ראשונה - - -

מירב בן ארי: לא פעם ראשונה, היו פה - - -

עמיחי שיקלי: בפעם הראשונה שאני בדיון שאני נמצא, שרואים מישהו מהפרקליטות שהוא מבין על מה אנחנו מדברים והוא איתנו בצד שלנו, עם רצון לתקוף את הבעיה הזאת.

עמיחי שיקלי: זה דבר מרענן מאוד וחשוב מאוד.

עמיחי שיקלי: ואני חושב שיש עוד דבר שצריך לשים אותו על השולחן, וזה הנושא של ענישה מינימלית.

עמיחי שיקלי: בסופו של דבר שוב ושוב ושוב, וזה גם קשור אגב, הלאומני, הפלילי, הדברים מסונכרנים הרבה פעמים, זה לא הכול רק פשע בלי איזושהי אג'נדה שעומדת מאחוריו, גם בהיבט הלאומני.

עמיחי שיקלי: גם היסוד הלאומני הוא חלק משמעותי בסיפור.

עמיחי שיקלי: אתן דוגמה עם השופט פיש – היה את האירוע בעכו של מלון האפנדי.

עמיחי שיקלי: בא בחור, רוקן ליטרים של בנזין על המלון והצית, כתוצאה מכך נרצח פרופ' הר אבן.

עמיחי שיקלי: אפשר לנהל דיון משפטי, הוא נרצח, הוא נהרג כתוצאה מההצתה.

עמיחי שיקלי: הפרקליטות דרשה – אני לא יודע מי מכם ואם היית מעורב או לא – חמש שנות מאסר.

עמיחי שיקלי: הוא קיבל שנת מאסר.

עמיחי שיקלי: על הצתה של מלון על יושביו.

עמיחי שיקלי: זאת אומרת, השופטים בחלק מבתי המשפט - -

עודד קם: זה לא אצלי במחוז.

עודד קם: זה מחוז חיפה.

עמיחי שיקלי: אלה דברים שהם דברים מטורפים.

עמיחי שיקלי: והשופטים בסופו של דבר, או בגלל נתק מהמציאות או אג'נדות פרוגרסיביות, הם בעצם אחראים ממש לערעור הביטחון של אזרחי מדינת ישראל, וגם את זה צריך לשים על השולחן.

מירב בן ארי: תודה רבה.

מירב בן ארי: רות וסרמן לנדה, בבקשה גברתי.

רות וסרמן לנדה: קודם כול אני רוצה להצדיע פה למשטרת ישראל ולך עודד, גם לצוותים שעובדים קשה מאוד במשרד הבט"פ ובמשרד המשפטים על החקיקה.

רות וסרמן לנדה: ואני רוצה להגיד שאני לא לבד פה, אבל מאז כניסתי לכנסת, לא נחתי לרגע ולא הסתפקתי, לא בסיסמאות ולא בעניין מה פופוליסטי.

רות וסרמן לנדה: לקחתי על עצמי את הדבר הזה, כי אני בשטח – תודה רבה למי שאמר כל הכבוד – ואני אומרת את זה בלי טיפת ציניות, כי הדבר הזה באמת הוא בנפשי.

רות וסרמן לנדה: אני המון בשטח.

רות וסרמן לנדה: שנים אני עוקבת אחרי החברה הערבית, בחברה הערבית, הבעיה היא בעיקר שם.

רות וסרמן לנדה: פוליטיקלי קורקט או לא פוליטיקלי קורקט, אנחנו צריכים להסתכל למציאות בעיניים.

רות וסרמן לנדה: אין פה עניין פוליטי, יש פה בעיה.

רות וסרמן לנדה: והבעיה הזאת דורשת – שיקלי, אתה מדבר על עונשי מינימום, זה לא רק עניין שופטים, זה מאוד קל להגיד: יש פה חוליה חלשה.

רות וסרמן לנדה: אנחנו צריכים לחוקק ענישת מינימום, זה נכון, בגלל שהמצב הוא לא מצב נורמטיבי.

רות וסרמן לנדה: במצב נורמטיבי אי אפשר ליטול את הסמכות מהרשות השופטת.

רות וסרמן לנדה: ואז באה הסנגוריה הציבורית ואומרת: אבל יש פה בעיה.

רות וסרמן לנדה: יש פה הפרדת רשויות, אנחנו בדמוקרטיה.

רות וסרמן לנדה: הכול ברור.

רות וסרמן לנדה: אבל אנחנו במצב חירום.

רות וסרמן לנדה: וכשאנחנו במצב חירום חייבים, חייבים ליטול את אותה זכות של הרשות השופטת ולהגיד, ענישת מינימום כמו שעשינו בעניין של נשיאת נשק בלתי חוקי.

רות וסרמן לנדה: וזה התפקיד שלנו.

רות וסרמן לנדה: אני צריכה לספר לך איזו מלחמה זאת?

רות וסרמן לנדה: אנחנו דופקים את הראש בקיר.

רות וסרמן לנדה: אני אומרת לך ששמונה חודשים אני מחכה למשרד המשפטים ומשרד הבט"פ לחוקק חוק שהחקיקה הפרטית שלי גם בנוגע להגדרה של פרוטקשן, ואני אומרת לך, אני בוכה כשאני רואה שם בצפון, אבל אני לא צוחקת.

רות וסרמן לנדה: עם כל הכבוד לכל הציניקנים.

רות וסרמן לנדה: אני רואה אנשים, חקלאים, ששומרים על האדמה, את הפלישה לטריטוריה שם, זוועת עולם שאין לתאר, אין לתאר את הדבר הזה.

רות וסרמן לנדה: ואנשים טובים, כמוך, כמו הרבה אנשים שיושבים רוצים לעשות משהו ופשוט זה "אשכרה" לדפוק את הראש בקיר.

רות וסרמן לנדה: ואנחנו צריכים עם כל הכבוד לפוליטיקה, לקואליציה, לכן ממשלה, לא ממשלה, כן כנסת לא פיזור כנסת.

רות וסרמן לנדה: באמת.

רות וסרמן לנדה: אנחנו מאבדים את המדינה, את כל הקצוות של המדינה.

רות וסרמן לנדה: זה קטסטרופה מה שקורה.

רות וסרמן לנדה: יושבים אנשים רגילים, מחוץ לבית, עם כלבים ושומרים על הבית שלהם בטראומה.

רות וסרמן לנדה: פוסט טראומה מטורפת אחרי ששרפו להם חצי מהשטח.

רות וסרמן לנדה: זה משהו פסיכי לחלוטין ואנחנו צריכים להתעורר.

רות וסרמן לנדה: חייבים להתעורר.

רות וסרמן לנדה: ושיקלי, זה גם עלינו – קואליציה ואופוזיציה, בין אם אפשר לכנס את זה כן בפגרה, לא בפגרה, אני לא יודעת בדיוק איך מתנהלת הסיטואציה הזאת.

רות וסרמן לנדה: אבל זה מצב חירום.

רות וסרמן לנדה: כמו שבין הממשלות חוקקנו דברים בהקשר של הקורונה, זה אותו מצב.

רות וסרמן לנדה: אנחנו אמתיים שאנחנו מחכים מ-2019 לחקיקת חוק?

רות וסרמן לנדה: יהיה מורכב הנוסח ככל שיהיה – אין לנו את הפריבילגיה הזאת.

מירב בן ארי: תודה רבה.

מירב בן ארי: אני ממש בסיכום, רואי ממשרד החקלאות ביקש.

רואי קליגר: כן.

רואי קליגר: לפחות כפקיד ממושמע, ארגיש שעשיתי את עבודתי.

רואי קליגר: אבל ברצינות, היום הפוקוס היה על הבנייה וזה בסדר, זו המציאות, אבל חשוב לציין בסוף נאמר על הפשיעה החקלאית.

רואי קליגר: רק רציתי להציג את העבודה שלנו כמשרד החקלאות.

רואי קליגר: ראשית אנחנו שותפים באיגודי הכוחות של הפרקליטות עם המשטרה בכל מה שניתן ואפשר בתחום הסמכות שלנו, של יחידת האכיפה, משרד החקלאות – פיצוח.

רואי קליגר: דבר נוסף, השר שלנו עם השר לביטחון פנים ברוח גבית יוצאת מן הכלל.

רואי קליגר: ראשית כל, ההקשבה וההובלה ומתן האמצעים והתקציבים, וזה מוליד בסופו של דבר הרבה מאוד עבודה טובה.

רואי קליגר: זה עדיין לא נותן מזור לחקלאי, אבל זה בהחלט כיוון טוב.

רואי קליגר: תודה.

מירב בן ארי: טוב.

מירב בן ארי: תודה רבה.

מירב בן ארי: אני חייבת לסיים כדי להכין לדיון הבא, כמו שאמרתי לכם, עם השר וסגן השר, על המדדים בפשיעה בחברה הערבית.

מירב בן ארי: אני רוצה לסכם ולומר כמה דברים.

מירב בן ארי: קודם כול, אני מודה לחברי הכנסת שיזמו את הדיון ונשארו פה לאורך כל הדיון, וזה מראה לכם את החשיבות של הנושא.

מירב בן ארי: אני שמחה שהיו פה נציגי קואליציה ואופוזיציה, כי לא משנה מה תהיה הממשלה הבאה, ברור לי, שהממשלה הבאה צריכה להביא, להצמיד את הצעות החוק של חברי הכנסת – שלי, של שיקלי, של רות וסרמן – לנוסח המקדם.

מירב בן ארי: אני מצפה מהייעוץ המשפטי, ממשרד המשפטים, ממשרד הבט"פ ומכל מי ששותף לחוק, לעבוד יחד בכוחות משולבים.

מירב בן ארי: ככל שיתאפשר לי, אוודא בזמן הפגרה, אקח בוודאי חודשיים מהיום, כדי לראות שהעבודה המשפטית נמשכת.

מירב בן ארי: ורועי, אתה יודע את זה, אני אמרתי את זה, אני לא רוצה להגיע למה שהיה לנו באיזוק.

מירב בן ארי: לא נגיע לשם.

מירב בן ארי: יש כאן מצוקה גדולה בשטח ואנחנו חייבים לתת פתרונות למשטרה, לפרקליטות, שנמצאים שם וגם לבתי המשפט.

שירי בכר מסאמי: ולקבלנים.

מירב בן ארי: ברור.

מירב בן ארי: הקבלנים, בסוף הם אלה שמגישים את התלונה למשטרה, המשטרה מעבירה לפרקליטות, ובסוף זה מגיע לבית המשפט.

מירב בן ארי: אם אני לא אתן להם כלים, כשיבוא הקבלן הם יגידו – למה אנחנו לא יכולים לעשות שום דבר.

מירב בן ארי: ועם כל זה, אני רוצה לשבח את עבודת המשטרה.

מירב בן ארי: הייתי שם במחוז, היינו בסיורים, הייתי שם כמה פעמים.

מירב בן ארי: ממני הספקתי להכיר את העבודה המשמעותית שעושים בתוך הימ"ר כדי להגיע לאותם שחקנים.

מירב בן ארי: צריך לזכור שאותו שחקן או עבריין שלוקח דמי חסות, הוא לא לוקח רק דמי חסות, הוא עושה עוד הרבה פעולות עברייניות נוספות.

מירב בן ארי: לכן, הבנתי את העניין שאתה מלביש עליו את הטלאי אחרי טלאי.

מירב בן ארי: וזה בדיוק העניין, אגב, כשאמרתי למפקד המחוז על נרקוס שגם צביקה דיבר על זה.

מירב בן ארי: בסוף ההשתלטות – סליחה שאני שוב הולכת לטלוויזיה, אבל מה שמאפיין את הסדרה הזאת זה באמת קטעי הדוקו, כמו שאמרת – התחילה מדבר קטן.

מירב בן ארי: מלמצוא אנשים במשטרה, ואני יודעת שזה קורה שם.

מירב בן ארי: מלמצוא אנשים בשב"ס, ואנחנו יודעים שזה קורה שם.

מירב בן ארי: ועד לאותו קטע שאתה בטח זוכר, שמראים את הקטע שהוא בא עם D9 על בית המשפט, הלכה למעשה.

מירב בן ארי: הוא באמת בא עם טרקטור לבית המשפט והחריב אותו, אחרי שלא הצליח לשחד את השופט.

מירב בן ארי: עם אותם זרועות תמנון האלה, של אותם עבריינים שברור לי - - -

צבי האוזר: קולומביה הייתה המדינה הכי מפותחת והכי מתקדמת בדרום אמריקה, והכי עשירה גם.

צבי האוזר: מדינה מדהימה.

עודד קם: אז אצלנו הם פרצו לשתי תחנות משטרה, זה גם - - -

מירב בן ארי: נכון.

מירב בן ארי: הם פרצו והם יורים על מתקני כליאה של שב"ס.

מירב בן ארי: אני יודעת.

מירב בן ארי: ויש לנו משפחה שהנוכחות שלה בצפון מאיימת על כל תושב בצפון, לא משנה אם הוא יהודי או ערבי, ביחד עם משפחות פשע אחרות.

מירב בן ארי: אגב, גם מהמספרים של הקטינים פה בטובא מזעזעים אותי.

מירב בן ארי: כי אם מי שהוא קטין, הוא כבר, מה עתידו?

מירב בן ארי: מה שנקרא, לאן הוא בעצם רוצה להגיע.

מירב בן ארי: ולכן, אני קודם כול מחזקת את אתכם.

מירב בן ארי: ואנחנו נמשיך ללוות.

מירב בן ארי: אני יודעת שיש הרבה ייאוש בקרב הקבלנים.

מירב בן ארי: שמעתי אותם וטוב שהייתי בכנס הזה רק כדי לשמוע ולהקשיב.

מירב בן ארי: ואני יודעת שזה קורה גם אצל החקלאים.

מירב בן ארי: וליוויתי בעצמי חקלאים שכל מה שעשו, תלשו לו את המטע.

מירב בן ארי: לא גנבו כלום, לא לקחו כלום, רק תלשו לו את המטע.

מירב בן ארי: וגם על פשיעה חקלאית אנחנו עובדים.

מירב בן ארי: אני מקווה מאוד שנביא את החקיקה הרלוונטית, ועדיין, בתוך הוואקום שאתם חיים בו, להמשיך ולפעול כנגד אותם עבריינים ונגד אותם שחקנים כדי לתת סעד לאותם קבלנים.

מירב בן ארי: ולא רק קבלנים, גם בעל מסעדה וגם בעל שטח חקלאי.

מירב בן ארי: ואני קוראת מפה לאנשים שנפגעו כן לבוא.

מירב בן ארי: ואמרת ובצדק – אם לא יבואו וישתפו, לא נדע עד כמה התופעה רחבה ועד כמה היא מושרשת.

מירב בן ארי: אני מודה לכולם, הישיבה נעולה.